
Poštujemo 1 čuvamo tradiciju, gradimo budućnost, 
a to potvrđujemo svime ostvarenim u minuloj godini 


piše 
KREŠIMIR 


DABO 


ad ustanova nacionalnog značenja 
u kulturi zaključuje godinu, rezi- 
mirajući ostvareno, to ne znači 
samo podvlačenje crte ispod finan- 
cijske konstrukcije niti je uspješna 
godina samo ona koja se smatra 
financijski opravdanom. U umjet- 
ničkoj produkciji uspješnost svje- 
doče ostvareni projekti, pljesak 
publike, puna srca ljudi koji prate 
ono što LADO stvara. Godina 

iza nas po mnogočemu je bila 
zanimljiva, izazovna, dinamična 

i uspješna. Unatoč svim izazo- 
vima hirovitog tržišta izvedbenih 
umjetnosti, LADO je u protekloj 
godini uspješno ostvario mnoge 
projekte. 

Nakon što je pjesmom otvo- 
rio novu zračnu luku u Zagrebu, 
najveći infrastrukturni projekt u 
zemlji, LADO je započeo s prvim 
izvedbama novog plesnog pro- 
grama ,Ispod duba stoljetnoga* u 
Svetom Jurju na Bregu i Trnovcu. 
Uslijedili su nastupi u Miljevcima, 
Garešnici i Mariji Gorici. LADO 
je pjevao i u sklopu Akademske 
donatorske večeri humanitarne 
Nacionalne zaklade za potporu 
učeničkom i studentskom stan- 
dardu na Muzičkoj akademiji 
u Zagrebu te u sklopu dodjele 
najprestižnije muzejske nagrade 
EMYA 2017, čiji je domaćin ove 
godine bio Etnografski muzej u 
Zagrebu. Usto, nakon gotovo 30 
godina, LADO se s vokalno-instru- 
mentalnim programom vratio u 
Slatinu. Tradicionalni vokalno-in- 
strumentalni koncert održan je 
u srpnju na zagrebačkoj sceni 
Amadeo, a plesni nastup u sklopu 
manifestacije Glumci u Zagvozdu 


ponovno je okupio brojnu stra- 
stvenu i privrženu publiku. U 
prvom dijelu godine LADO je 
otvorio i manifestaciju Design 
District te četvrte Hrvatske 
svjetske igre na središnjem zagre- 
bačkom trgu. Događaj godine u 
prvom dijelu koncerte sezone bio 
je nastup u Areni Zagreb, u kojoj 
je LADO prvi put nastupio pred 
više od sedam tisuća gledatelja. Uz 
potporu Ureda predsjednice Repu- 
blike Hrvatske, Ministarstva kul- 
ture, Grada Zagreba i Turističke 
zajednice Grada Zagreba, Ansambl 
je - u novom produkcijskom 

ruhu - Zagrepčanima i njihovim 
gostima predstavio novi plesni 
program ,Ispod duba stoljetnoga*, 
a medijska zastupljenost tog doga- 
đaja najveća je u Ladovoj povijesti. 
Terensko istraživanje pokazalo je 
kako je više od polovice ispitanika 
prvi put bilo na koncertu, što 
svjedoči o uspješnoj promocijskoj 
kampanji i o dosezanju našeg 
trajnog cilja - privlačenja nove 
publike. Novoj smo se publici 
približavali i svojim edukativnim 
aktivnostima, u sklopu kojih smo 
o zaštićenoj nematerijalnoj baštini 
održali nekoliko tematskih preda- 
vanja u gradskim knjižnicama. U 
sklopu novopokrenute radionice 
»Pogled u profesionalizam" naši 
su plesni voditelji polaznike podu- 
čavali o najvažnijim elementima 
Ladova repertoara. 

Sezona je u drugom dijelu 
godine otvorena plesnim koncer- 
tom u Ptuju. A već sutradan - s 
kolegama iz poljskog nacionalnog 
ansambla ŠLASK - nastupili smo 
u Koncertnoj dvorani Vatroslava 


UVODNIK 


Lisinskog. Otvorili smo i manife- 
staciju ,, Zlatna kuna* Hrvatske 
gospodarske komore, s kojom 
nastavljamo uspješnu suradnju. Na 
turneji u Kanadi, na radost ponaj- 
prije iseljenih Hrvata, održali smo 
tri uspješna koncerta u Windsoru, 
Torontu i Montrealu. 

LADO je u listopadu sudjelo- 
vao na prvom Ethno summitu u 
Beogradu, na kojem su se okupili 
nacionalni folklorni ansambli 
iz Makedonije, Kosova, Srbije i 
Hrvatske. U sklopu Ethno sum- 
mita održani su znanstveni paneli 
i samostalni koncerti ansambala 
i prvi put su pokrenuta neka od 
vitalnih pitanja o budućem dje- 
lovanju nacionalnih folklornih 
ansambala u tim državama. 

U jesen smo predstavili Ladovu 
novu monografiju o tradicijskim 
glazbalima, koju je inicirao i ostva- 
rio bivši dugogodišnji umjetnički 
voditelj Ivan Ivančan. Monografija 
u nakladi Školske knjige predstav- 
ljena je u sklopu Interlibera. 

U čast legendarnoj Teti Lizi 
LADO je s dvije izvedbe sudjelovao 
i na festivalu Nebo. Rođendanski 
koncerti s antologijskim progra- 
mom održani su u Hrvatskom 
narodnom kazalištu u Zagrebu, 
Koncertnoj dvorani Vatroslava 
Lisinskog i u Novskoj. Velikim 
koncertom u Spaladium Areni u 
Splitu završili smo plesnu sezonu, 
a cijeli prosinac bio je u znaku 
božićnih koncerata ,Radujte se, 
narodi“, održanima u nekoliko 
gradova diljem domovine. 

LADO je dobitnik Medalje 
Grada Zagreba za osobit kulturni 
doprinos, svečano uručene u 
Areni Zagreb. Naš dugogodišnji 
umjetnički voditelj Ivan Ivančan i 
prvakinja Janja Ivančan odlikovani 
su medaljama predsjednice Repu- 
blike Hrvatske Kolinde Grabar 
Kitarović. Beata Devčić Domić, 
umirovljena umjetnica iz prve 
postave Ansambla LADO, dobila 
je priznanje Udruženja baletnih 
umjetnika. LADO je promovirao 
novu prvakinju Tamaru Horvat. 
Godišnjak je potvrda kako poštu- 
jemo i čuvamo tradiciju te pritom 
gradimo budućnost. — 

Beata Domić 
Devčić dobitnica 
ugledne nagrade 


Na godišnjoj skupštini Hrvat- 
skog društva profesionalnih 
baletnih umjetnika, održanoj 
na Svjetski dan baleta, 4. stude- 
noga u HNK u Zagrebu, dugo- 
godišnjoj plesačici i pjevačici 
Ansambla LADO Beati Domić 
Devčić dodijeljena je nagrada 
Hrvatskog društva profesio- 
nalnih baletnih umjetnika 
(HDPBU) za izniman doprinos 

baletnoj i nacionalnoj plesnoj 
umjetnosti. 

Beata je umjetnica iz prve 
postave Lada koji se tada zvao 
Državni zbor narodnih plesova 
i pjesama. Poslije je plesala u 
baletnim ansamblima u Splitu i 
Zagrebu, a u mirovinu je otišla 
s mjesta docentice na Muzič- 
koj akademiji Sveučilišta u 
Zagrebu. (1z) 


Beata Domić Devčić bila 
je članica prve postave 
Ansambla LADO 


Muteum ot the year Amaru 
of Eurege Museum Frize 
1977 < NI 


k 


' 


Hrvatskom himnom, u izvedbi 
Ansambla LADO, 21. ožujka započela 
je svečanost otvorenja nove Zračne 
luke Franjo Tuđman u Zagrebu. 
Ladarice Iva Sekula, Iva Piler, Ivana 
Prokop i Mateja Kovačević asistirale 
su visokim uzvanicima prilikom 
presjecanja vrpce, čime je obilježeno 
službeno otvaranje ove međunarodne 
zračne luke. (Iz) 


ZRAČNA LUKA ž% 


“e. > 


Najprestižnija muzejska nagrada, 
European Museum of the Year Award 
(EMYA), na četrdesetu obljetnicu 
postojanja prvi se put dodjeljivala u 
Hrvatskoj. Na svečanoj dodjeli, 

6. lipnja u zagrebačkom Muzeju 
Mimara, na kojoj je bilo nazočno više 
od 200 sudionika iz 29 europskih 
zemalja, nastupio je i LADO. Vokalno 
- instrumentalnim izvedbama 
hrvatskih narodnih pjesama i 
karakterističnim vokalima uveličao je 
dodjelu tog muzejskog Oscara. (Iz) 


FRAISJO ZUĐMA 
j 7 Če €“ 


Livija Zgurić, 
viša stručna 
“ savjetnica 
za odnose 
sjavnošću i 
marketing 
Ansambla 
LADO, primila 
je kipić 
Superbrands 


Vaeriranih Gperttaneh up rirank 


\geriranh Ggertranik rinna 


LADO nosi oznaku 
Superbrands 2016/17. 


Ansamblu LADO dodijeljeno je 6. travnja Superbrands priznanje. Uručile su mu ga Lea 
Brezar, izvršna direktorica Dhar medie i Superbrands Hrvatska i Slovenija i Vesna Sekalec, 
direktorica Superbrands projekta za Hrvatsku i Sloveniju. 

»I ove smo godine odabrali 300 brendova u 25 kategorija koji zasluženo ulaze u sam vrh. 
Čak 27 brendova odlučilo je svoju tržišnu komunikaciju dodatno oplemeniti znakom kvali- 
tete na području brendiranja. Znak Superbrands plijeni pažnju kupca kao i kvaliteta, pouz- 
danost, različitost i emotivni učinak koji iza njega stoji. Čestitam na dobroj odluci, odluci 
da se istaknete kao najbolji", izjavila je Vesna Sekalec prilikom dodjele priznanja. (1z) 


Ansambl LADO gostovao je na svečanoj proslavi kojom su Hrvatske vode obilježile Dan 
Hrvatskih voda i 141. godinu organiziranog upravljanja vodama u Republici Hrvatskoj. Brojni 
uzvanici i djelatnici Hrvatskih voda imali su priliku uživati u vrhunskim plesnim i vokalno- 
instrumentalnim izvedbama Ansambla. Uvodno je izvedena hrvatska himna, a publiku su 
oduševili još dvjema skladbama: »0j Savice tija vodo ladna* i »Ladarke". LADO je ispraćen 
burnim pljeskom i ovacijama. Počašćeni izvrsnim nastupom našeg proslavljenog ansambla, 
vjerujemo u buduću suradnju i veselimo se ponovnom susretu. (im) 


365 DANA 


U povodu obilježavanja 10. obljetnice 
osnutka i rada Nacionalne zaklade za 
potporu učeničkom i studentskom 
standardu, 11. travnja održana je Akademska 
donatorska večer. 

Ansambl narodnih plesova i pjesama 
Hrvatske LADO umjetničkim je programom 
uveličao ovu svečanost, na kojoj su bili 
nazočni ugledni uzvanici, predstavnici 
državnih ustanova i diplomatskog zbora 
akreditirani u Republici Hrvatskoj, 
znanstvenih i obrazovnih ustanova, zaklada 
i organizacija civilnog društva, studentskih, 
gospodarskih, sportskih i umjetničkih 
organizacija te tvrtki i medijskih kuća. 

Događaj je imao donatorski karakter 
i u cijelosti bio posvećen promicanju 
obrazovanja mladih generacija uz potporu 
stipendijskih programa Zaklade. (Iz) 


LADO je i ove godine posebnu pažnju 
posvetio humanitarnim aktivnostima 

»Kupujmo hrvatsko“? 
proslavilo 20. rođendan 


Hrvatska gospodarska komora provodi 
akciju ,Kupujmo hrvatsko“od 1997. i ove 
je godine obilježila 20. obljetnicu te gos- 
podarski i društveno iznimno značajne 
misije. U dva desetljeća postojanja akcija je 
poprimila razmjere sveobuhvatnih nacio- 
nalnih nastojanja da se hrvatski proizvod 
što više približi hrvatskim potrošačima, što 
je rezultiralo sinergijskim povezivanjem 
proizvodnje, trgovine i potrošnje. 

Svečana proslava 20. rođendana akcije 
»Kupujmo hrvatsko“ održana na Trgu 
bana Josipa Jelačića ina Europskom trgu u 
Zagrebu, 21. 122. rujna 2017. bila je popra- 
ćena kulturno-zabavnim programom s 


ciljem promocije kulturno-umjetničke 
baštine Hrvatske. 

Vrhunac proslave, na dan zatvaranja 
akcije obilježio je nastup vodećeg nacio- 
nalnog Ansambla LADO, koji je svojom 
vokalno-instrumentalnom izvedbom 
potvrdio svjetsku kvalitetu i ulogu naj- 
važnijeg promotora hrvatske kulture 
u svijetu, gdje redovito gostuje. Hvala 
Ansamblu LADO što je uveličao proslavu 
20. rođendana akcije , Kupujmo hrvatsko". 
Hrvatskoj gospodarskoj komori bilo je 
zadovoljstvo i čast biti domaćinom sve- 
čanosti na kojoj nas je oduševio svojom 
virtuoznošću. (ibg) 


Nastup na Trgu bana Jelačića nije bio jedini angažman Ansambla LADO na važnim 
događanjima u organizaciji Hrvatske gospodarske komore. LADO je 13. studenoga 
nastupio na dodjeli »Zlatne kune", nagrade koju Hrvatska gospodarska komora dodjeljuje 
najboljim velikim, srednjim i malim domaćim trgovačkim društvima za ostvarene 
poslovne rezultate u prethodnoj godini. To se priznanje dodjeljuje od 1993. godine i 

od tada je postalo simbolom uspješnosti i kvalitete u poslovanju. Tom se promicanju 
uspješnosti svojim nastupom pridružio i LADO, kao još jedna potvrda da uspješno 
gospodarstvo i promicanje nacionalne kulture sinergijski tvore nacionalni boljitak. (Iz) 

Nastup Ansambla LADO, održan 13. lipnja 
ispred Doma hrvatskih likovnih umjetnika 

u Zagrebu, najavio je početak drugog 

Design Districta, projekta koji u tjedan dana 
građanima omogućuje doživjeti zagrebački 
dizajn i arhitekturu, ali i predstaviti izložbene i 
koncertne programe. (Iz) 


Hrvati i njihovi potomci iz cijelog svijeta 
okupili su se ovoga ljeta u Zagrebu kako bi 
sudjelovali na četvrtim Hrvatskim svjetskim 
igrama. Riječ je o najvećem amaterskom 
sportskom natjecanju na kojem sudjeluju 
potomci hrvatskih iseljenika. Na programu 
otvorenja Igara, koji je s Trga bana Josipa 
Jelačića 18. srpnja prenošen uživo na Četvrtom 
programu Hrvatske televizije, LADO je izveo 
svoje poznate skladbe ,»Dobra večer, dobri 
ljudi? i ,Ladarke*. (Iz) 

LADO na 
otvorenju 
52. Floraarta 


Ansambl LADO nastupio je 8. svibnja na otvorenju 52. među- 
narodne vrtne izložbe Floraart na zagrebačkom jezeru Bundek. 
Uz hrvatsku himnu, LADO je za sve uzvanike izveo i skladbe 
»Dobra večer, dobri ljudi" u obradi Bože Potočnika i ,Ladarke* 
Emila Cossetta. 

Jednu od najvećih i najljepših cvjetnih manifestacija u 
Europi svake godine posjete mnogi izlagači iz Hrvatske i svijeta. 
Za vrijeme Floraarta za Zagrepčane i njihove goste pripremljen 
je icvjetarnik u tunelu Grič, a održane su i mnoge promocije i 
različita tematska predavanja. (1z) 

365 DANA 

Umjetnici Ansambla LADO ove su godine imali mnogo razloga i 
za intimne proslave. Vrsni gajdaš Stjepan Večković vjenčao se 
25. kolovoza s Kristinom Horvatić u Staroj gradskoj vijećnici na 
zagrebačkom Gornjem gradu. 

Samo dan kasnije još je jedan glazbenik Ansambla LADO rekao 
»sudbonosno DA“. Violinski virtuoz Branimir Ranogajec oženio 
se Tamarom Vuksan koju je upoznao još kao amater u folklornom 
ansamblu Ivan Goran Kovačić. Svečanost vjenčanja održanog u 
Zagrebu nastavljena je veselicom u opuštajućem ambijentu zelin- 
skog krajobraza, uz svirku kolega iz Orkestra Ansambla LADO i na 
zadovoljstvo svih uzvanika. (1z) 


Tamara i Branimir 
Ranogajec s obitelji 


Na koncertu ,»Dubravko Češnjak: 
25 godina umjetničkog djelovanja", 
održanom 26. veljače u Studiju 
Zvonimir Bajsić, nastupile su 
Ladarice, u pratnji Tamburaškog 
orkestra HRT-a kojim je dirigirao 
Siniša Leopold. 

Uz Ladarice gostovali su i Dražen 
Kurilovčan, Martin Češnjak, Jelena 
Vanjek, Srđan Berdović, Vid Balog i 
Kvartet Rucner. (Iz) 

IN MEMORIAM 


Scena 
Amadeo 


»Dobra večer, dobri ljudi" poželjeli 
su Ladovci 10. srpnja publici na 
Klupskoj kazališno-glazbenoj 

sceni Amadeo u Zagrebu. Visoke 
ljetne temperature u atriju 
Hrvatskoga prirodoslovnog 
muzeja nisu spriječile publiku da 

i ove godine uživa u narodnim 
pjesmama pripremljenima posebno 
za ovu prigodu. Božo Potočnik, 
Emil Cossetto i Marijan Makar 
samo su neka od imena čije su se 
glazbene obrade mogle čuti na 
koncertu kojim je dirigirao Dražen 
Kurilovčan. (Iz) 


U spomen 
na Antuna 
Kričkovića 

U povodu smrti Antuna 
Kričkovića (Antal Kricskovics), 
poznatog hrvatsko - mađarskog 
koreografa, 26. svibnja održana 
je komemorativna svečanost u 
Mađarskom institutu u Zagrebu. 
Kričković je 50-ih godina prošlog 
stoljeća plesao u Ansamblu 
LADO, nakon čega se odselio u 
Budimpeštu. Osnovao je Plesni 
ansambl Luč i odgojio mnoge 
naraštaje plesača, ostavši tako 


zabilježen u kulturnom životu 
Mađarske. (Iz) 


U 2017. godini umrlo je troje bivših članova Ansambla LADO, kojima i ovom prigodom želimo izraziti zahvalnost za 
sudjelovanje u našoj folklornoj povijesti, kojom je obilježena cjelokupna nacionalna kultura. 


Franjo Bilek (1930. - 2017.) preminuo je 11. ožujka u 

87. godini života. U Ansamblu LADO radio je u dva navrata: 
od1. studenog 1949. do 31. srpnja 1952. i od1. siječnja do 
30. rujna 1957. godine. 


Antun Kričković (Antal Kricskovics, 1929. - 2017.) bio je 
član Ansambla LADO od 4. ožujka 1957. do 5. svibnja 1959. 
godine. Rodio se u obitelji Bunjevaca u Gari, u županiji B4cs- 
Kiskun. Bio je plesač i koreograf Ansambla LADO, nakon čega 

se preselio u Mađarsku. Dobitnik je Nagrade za pripadnike 
nacionalnih manjina i Nagrade za životno djelo Mađarskog 
saveza plesnih umjetnika. 


Svetlana Mijač (1930. - 2017.) rođena je u Sarajevu, a plesala 
je u prvoj postavi Ansambla LADO, u kojem je radila od 

1. studenog 1949. do 31. srpnja 1952. godine. Ubraja se među 
veterane koji su počeli stvarati respektabilnu povijest vodećeg 
profesionalnog folklornog ansambla u Hrvatskoj. 


\ 


KONCERT GODINE 


Ansambl LADO 
u Areni Zagreb 


Spektakularnim koncertom s potpuno novim programom, pred više od sedam tisuća 
oduševljenih posjetitelja, LADO je još jednom pokazao da je vrhunski pripremljen i 
motiviran i za najveće scenske izazove, kakav je bio nastup u velebnoj Areni Zagreb 

KONCERT GODINE 


pišu 
ANELA 
NOVINA I 


LIVIJA ZGURIĆ 


snimila 
PETRA 
SLOBODNJAK 


IRENA ZAGREB, 
342017.u20.h 


EVEN HR 


ULAZNICE 


HR 


velebnoj sportskoj dvorani Arena Zagreb, 
jednom od arhitektonskih i graditeljskih 
simbola na južnom prilazu gradu, LADO 
je 3. lipnja nastupio pred više od sedam 
tisuća posjetitelja, što je po broju gleda- 
telja bio najveći i najspektakularniji kon- 
cert Ansambla dosad održan u Hrvatskoj. 
Iznimno zahtjevan i izazovan dvosatni 
nastup pod nazivom ,Čuvajmo naše 
blago“, na impresivnoj pozornici površine 
250 četvornih metara, oduševio je tisuće 
posjetitelja kojima je LADO te večeri 
podario potpuno novu dimenziju tradicio- 
nalne glazbeno-plesne čarolije, opravdavši 
tako status jednog od najboljih svjetskih 
folklornih ansambala. 

Koncert je biojedinstvena prigoda da se 
koriste zvučni i svjetlosni efekti najsuvre- 
menije opremljene scene u Hrvatskoj, što 
je dodatno osnažilo dojmljivost nastupa 
Ansambla LADO. U novom cjelovečer- 
njem programu ,Ispod duba stoljetnoga* 
prikazane su neke od nagrađivanih koreo- 
grafija, ali i one kojima su na repertoar 
Ansambla prvi put uvrštene pjesme i ple- 
sovi Hrvata u Austriji, Mađarskoj te s pod- 
ručja uz rijeku Sutlu. 

NOVI PROGRAM 

»Ispod duba stoljetnoga" naziv je pot- 
puno novog cjelovečernjeg programa koji 
je Ansambl LADO pripremio za sezonu 
2017. Nazvan je po istoimenoj koreografiji 
inspiriranoj slavenskom mitologijom, čiji 
elementi postoje u običajima Jurjeva, Iva- 
nja i tijekom svadbenih svečanosti. Njime 
se potvrđuje nova umjetnička praksa koja 
za svaku sezonu predviđa postavljanje 
potpuno novog cjelovečernjeg programa, 
što je Andrija Ivančan najavio još lani u 


Koncert je otvoren 
koreografijom 
karlovačkog 
Pokuplja po kojoj 
je nazvan cijeli 
program (sasvim 
gore). Koncert je 
održan pod visokim 
pokroviteljstvom 
predsjednice 
Republike 

Hrvatske Kolinde 
Grabar Kitarović i 
Ministarstva kulture 


(gore) 


Medalju Grada Zagreba primio je ravnatelj Ansambla 
LADO Krešimir Dabo 


Medalja Grada Zagreba 


Pred tisućama razdraganih posjetitelja koncerta u Areni 
Zagreb, Ansamblu LADO uručena je Medalja Grada 
Zagreba, kojom su nagrađena ,izuzetna postignuća 
vezana za istraživanja, prikupljanja, umjetničke obrade i 
scensko prikazivanje najljepših primjera bogate hrvatske 
glazbene i plesne tradicije koja se prezentira u Republici 
Hrvatskoj i u inozemstvu“. 


Ivica Lovrić, pročelnik Gradskog ureda za obrazovanje, 


kulturu i sport, uručio je Medalju ravnatelju Ansambla 
LADO Krešimiru Dabi. 

Prva Medalja Grada Zagreba dodijeljena je Ansamblu 
LADO 2009. godine, u povodu 60. obljetnice njegova 
osnutka i kontinuiranog uspješnog rada. 


Hrvatske prof. dr. Mate Granić sa suprugom (gore) 


Umjetnički voditelj Andrija Ivančan i glazbeni voditelj - dirigent Dražen 
Kurilovčan s ministricom kulture dr. sc. Ninom Obuljen Koržinek (dolje) 

KONCERT GODINE 


Solistice Zrinka 
Bogat Malus i 
Nataša Gluić te 
solist Miljenko 
Piškorić. Scenske 
vizualizacije 
osmislio je grafički 
animator Timotej 
Šarec 


travnju, odmah nakon dolaska na mjesto 
umjetničkog voditelja Ansambla LADO. 

»Koncert se sastoji od dviju zasebnih 
cjelina čiji su dijelovi međusobno pove- 
zani. Točke se prelijevaju jedna u drugu 
bez naklona sve do samog kraja koncerta, 
a prati ih moderna produkcija koja dosad 
nije viđena u prikazu folklorne umjetno- 
sti. Ponosni smo što smo prvi koji uvode 
ovakav način osuvremenjivanja hrvatske 
folklorne tradicije“, rekao je Andrija Ivan- 
čan. 

»Svi zajedno punih smo srca i izni- 
mno ponosni na ovaj koncert. LADO je 
prvi put ušao u veliku dvoranu kao što je 
Arena Zagreb, a koncert je doista bio spek- 
takularan. To je snažan vjetar u leđa cije- 
lom Ansamblu i u nama pobuđuje osjećaj 
odgovornosti, potičući nas da u budućno- 
sti budemo još bolji i kreativniji i potpuno 
predani svojoj folklornoj misiji", rekao je 

ravnatelj Ansambla LADO Krešimir Dabo 
nakon koncerta u Areni Zagreb. 


UGLEDNI UZVANICI 

U koncertu su uživali i predsjednica Repu- 
blike Hrvatske Kolinda Grabar Kitarović, 
ministrica kulture Nina Obuljen Koržinek, 
posebni savjetnik Predsjednice za zdrav- 
stvo i sport Tomislav Madžar, pročelnik 
Gradskog ureda za obrazovanje, kulturu i 
sport Ivica Lovrić, doajen hrvatske diplo- 
macije Mate Granić i bivši predsjednik 
Republike Hrvatske Ivo Josipović. Među 
mnogim uglednim uzvanicima bili su i 
modna dizajnerica brenda Hippy Garden 
Đurđica Vorkapić, voditelji Dalibor Petko i 
Ecija Ivušić te mnoge poznate osobe iz kul- 
turnog i javnog života Hrvatske. Zajedno su 
podijelili oduševljenje nastupom Ansambla 
LADO koji se i ovim koncertom vinuo u 
sfere najviših scenskih dometa. - 


Ansamblu su nakon 
koncerta čestitale 
predsjednica 
Republike 
Hrvatske Kolinda 
Grabar Kitarović i 
ministrica kulture 
Nina Obuljen 
Koržinek 


NOVA PRVAKINJA 


Zivot posvećen 


folkloru 


S mnogo ljubavi, truda 
i odricanja ostvarila 

je svoj mladenački 
san, kad je slušajući 

i gledajući probe 
Ansambla LADO 
maštala o tome da se 
tim vrsnim plesačima 

i pjevačima jednoga 
dana pridruži na sceni. 
U srpnju je postala 
prvakinja i ostvarila 
vrhunac 21-godišnje 
karijere 


mI 


fa 


piše MAJA ŠITUM 
snimili PETRA SLOBODNJAK, MARTINA 
KENJI, MARKO MRŠE, ROBERT GAŠPERT 


alo je onih koji uživaju 

odlazeći svakodnevno 

na posao, jer ga istin- 

ski vole, a još je manje 

onih koji su o tom poslu počeli sanjati 
još u djetinjstvu. Upravo je to ostvarila 
Tamara Horvat, vrhunska plesačica i 
- pjevačica koja je u srpnju postala nova 
ud, folklorna prvakinja Ansambla LADO. 

NOVA PRVAKINJA 


»Linđo* (dolje) i 
»Lastovski poklad? 
(sasvim dolje) 
samo su neke od 
koreografija u 
kojima Tamara ima 
istaknutu ulogu 


PA 
o. sasa: 


V 


»Bila sam učenica srednje Škole za kla- 
sični balet kad sam prvi put nastupila s 
Ladom u Hrvatskom narodnom kazalištu 
u Zagrebu. Imala sam toliku tremu da sam 
molila Boga da ne napravim neku kardi- 
nalnu grešku. Bila mi je čast biti na sceni 
s ljudima kojima sam se divila i koji su 
bili moji idoli. S prijateljicom sam između 
nastave u dvije srednje škole svakog dana 
sjedila na Mažuranićevu trgu i slušala 
probe. Drhtale bismo od uzbuđenja kad bi 
netko iz Lada na trenutak izašao iz dvo- 
rane. Jednom smo prišle Jadranki Grača- 
nin Putnik, poznatoj Ladarici, i zamolile 
je može li nas uvesti na probu. Najprije nas 
je počastila sladoledom Silk Milk i potom 
pitala umjetničkog ravnatelja Ivu Ivančana 
može li nas uvesti u dvoranu. Kad je rekla: 
“Cure, možete!* i kada smo ušle u dvoranu, 
činilo nam se kao da smo prošle kroz vrata 
raja. Teško je opisati koliko mi je to značilo, 
a činilo mi se nestvarnim kad sam postala 
članicom Ansambla. A sada još i ova titula... 
predivno se osjećam!", kaže Tamara i pri- 
znaje da i danas čuva štapić sladoleda Silk 
Milk. 


. ===== 


3 
+ 
1 


| 

U njezinoj obitelji nitko nije plesao fol- 
klor. S folklorom se upoznala u osnovnoj 
školi: u sedmom razredu postala je članica 
KUD-a Zagreb Markovac. Njezin talent 
prepoznale su učiteljice tjelesnog i glazbe- 
nog odgoja koje su nju i prijateljice upozo- 
rile da u sklopu Baletne škole postoji i odjel 
narodnih plesova. 


»Prijavile smo se na audiciju i moja prija- 
teljica Kika i ja bile smo primljene. Osim 
plesne škole upisala sam se i u matema- 
tičku Desetu gimnaziju. To su bili počeci, 
a 1996. prijavila sam se na audiciju Ansam- 
bla LADO. Primljena sam i to me ispunilo 
velikom srećom. Kad se nađeš među tim 
vrhunskim profesionalcima, tek tada vidiš 
koliko još moraš raditi, učiti, prihvaćati, 
neprestano se truditi da ih sustigneš. Moraš 


Pripreme za 
»Slavonsko kolo? 


Tamara na koncertu 
u KD Vatroslava 
Lisinskog s prvakom 
Dubravkom 
Radićem 


mm" 


zadovoljavatii plesački i pjevački, ali i izgle- 
dom. Sve je tolijepoiizazovno i da ponovno 
biram, opet bih odabrala isti put“, ističe 
prvakinja čiji je rad i kvalitetu prepoznalo 
umjetničko vodstvo, a nova prestižna titula 
solistice poticaj je i ostalim kolegama. 

»Ovo promaknuće unosi velike i ugodne 
promjene u moj život. Divan je to osjećaj 
jer je to nagrada za sav rad i trud tijekom 
21-godišnje karijere. Ako sam nekome pri- 
tom uzor, to mi je osobita čast. Uvijek sam 
bila na raspolaganju mlađim kolegama i 
uvijek ću im pokazati što ih zanima jer se 
tako, s koljena na koljeno, prenosi naša fol- 
klorna tradicija", kaže Zagrepčanka koja 
je u mnogim nastupima nacionalnog an- 
sambla dala svoj veliki umjetnički dopri- 
nos. Treba li odabrati najdraže izvedbe, 
nimalo ne dvoji. 

»Još od plesne škole “Vrličko kolo* uvu- 
klo mi se u dušu. Bila sam oduševljena kad 
bih ga gledala u izvedbi Ansambla LADO, 
jer sve izgleda teško, naporno, svi moraju 
bitikaojedan i čuju se samo stopala i ženske 


perle koje daju ritam tom nijemom kolu. 
Jako volim “Ladarke' koje doživljavam kao 
našu himnu i svaki bi naš koncert mogao 
početi tom izvedbom. “Ladarke' najbolje 
sjedinjuju ples i pjesmu i nikada mi ne bi 
mogle dosaditi", otkriva umjetnica plodne 
karijere, koja na sceni daje sve od sebe, a za 
to mora biti vrhunski pripremljena. 


»Psihički i tjelesno snažna sam osoba, 
sretna sam što mi je takva genetika i što 
nisam imala nikakvih ozbiljnijih ozljeda. 
Važno je tijelo pripremiti za nastup, ali 
jednako je važna psihička stabilnost — 
koliko si u glavi pripremljen za nastup, 
jer upravo te glava može “izdati' ina sceni 
otkriti tvoju slabost. Moraš biti čvrsta i 
vjerovati u sebe jer čim se pojavi nesigur- 
nost, odmah se potkrade pogreška. Zato si 
nitko od nas ne može dopustiti da u dvo- 
rani radi s manje od sto posto svojih kapa- 
citeta, jer jedino tako i na sceni možeš dati 
sto posto“, kaže članica Ansambla koja 


s kolegama često odlazi na turneje zbog 
kojih iz svoga doma izbiva i do 40 dana, 
kao što je bilo tijekom japanske turneje 
2006. godine. Zbog toga joj je iznimno 
važna potpora njezinih najbližih. 

»U ovom poslu možeš uspješno funk- 
cionirati samo uz potporu obitelji. Kako 
bi bilo imati supruga koji česta putovanja 
i izbivanja od kuće ne bi prihvaćao kao 
sastavni dio mog posla? To jednostavno ne 
bi moglo funkcionirati. Stoga, ili biraš kari- 
jeru ili svog partnera od prvog dana pripre- 
maš na ono što ga čeka, da te nema doma 
dva tjedna ili dva mjeseca na godinu, ovisno 
o turnejama", kaže Tamara Horvat. Nje- 
zin je suprug redoviti posjetitelj Ladovih 
nastupa, kao i djeca koja ipak nisu krenula 
njezinim plesnim putem. 

»Kći se dugo bavila ritmičkom gimna- 
stikom i sada pleše na svili, a sina zanima 
nogomet i atletika. Vole doći na koncerte, 
potpora su mi, ali folklor ih zapravo ne 
zanima*, kaže nova prvakinja Ansambla 
LADO. 

TURNEJE 


Gostovanje 
u Kanadi 


a još jedno prekooceansko 

gostovanje Ansambl LADO 

otputovao je 10. listopada. 

Zemlja domaćin ovaj put bila 
je Kanada, a bili su dogovoreni nastupi u 
dvoranama u trima gradovima: Windsoru, 
Mississaugi i Montrealu. Duga i iscrplju- 
juća putovanja nisu nimalo utjecala na 
motiviranost izvođača i visoku razinu 
njihova scenskog nastupa: oduševljenje 
publike, pretežito naših iseljenika koji 
su s puno emocija dočekali bliski susret s 
hrvatskom folklornom baštinom, potak- 
nulo je članove Ansambla da im podare svu 
raskoš svog plesnog, pjevačkog i sviračkog 
umijeća. 


piše NEVENKA ADRIA WEISSMANN snimke ANITA HUĐEK, MATIJA AUKER, NIKOLA OBAD 


»Među takvom publikom osjećali smo 
se kao kod kuće, kao da je cijela pozornica 
bila u zagrljaju razdraganih posjetitelja“, 
komentirali su članovi Ansambla. 

Cjelovečernji plesni program ,Ispod 
duba stoljetnoga“, koji je publika prvi put 
vidjela u izvedbi Ansambla LADO, na sve 
je posjetitelje ostavio dubok dojam. Sudeći 
prema reakcijama, posebno ih je oduše- 
vila koreografija ,Mi jim ne bumo sveču 
držali" koja sadrži fragmente međimur- 
skih svadbenih svečanosti. Koreografiju 
koja završava nekonvencionalno, neočeki- 
vano i iznimno efektno, u tišini i mraku, 
uz diskretno osvjetljenje svijeća, publika 
je doživjela kao istinsko umjetničko 


LADO u majicama 
Gringo Shopa, 
napravljenima 
specijalno za 
kanadsku turneju 
(sasvim lijevo). 
Naslovnicu 
programske knjižice 
za kanadsko tržište 
krasila je fotografija 
Ivane Prokop (dolje) 


Gradonačelnik Mississauge uručio je Ansamblu 
LADO zahvalnicu za izvrsne nastupe, 
organizirane uz potporu Ministarstva kulture i 
HEP-a (dolje i desno) 


On behulf of the Crtu of Mississanigat će 
Members of Council, 1 ivisi to recognize 


Croatia's National Folk 
Dance Fnsemble 


CJ Ha ocat of woi 
70" Anniversary North 
American Tour - 
Mississauga Performance 


Presented October 12, 201 


ostvarenje i suvremenu interpretaciju 
bogate hrvatske tradicijske kulture. 

Osim prevladavajuće publike hrvat- 
skog podrijetla, među posjetiteljima na 
sva tri koncerta bilo je mnoštvo ljubi- 
telja folklora, podrijetlom iz drugih zema- 
lja nastanjenih u Kanadi. Mnogi od njih 
poželjeli su da LADO češće nastupa na 
sjevernoameričkom kontinentu. Brojni 
obožavatelji Ansambla doputovali su na 
koncerte iz Sjedinjenih Američkih Država, 
ponajviše zbog toga što su četiri koncerta 
koje je LADO trebao održati u SAD-u izne- 
nadno otkazana jer agent nije uspio na vri- 
jeme pribaviti sve potrebne dozvole. 

Unatoč tome, LADO je trima nastupima 
u Kanadi, besprijekornim izvedbama i 
neiscrpnom scenskom energijom pobudio 
neskriveno ushićenje razdragane publike, 
što se vidjelo i u prilozima ekipe Nove 
TV koja je pratila gostovanje. I u nepred- 
vidivim situacijama, koje prate ovako 
zahtjevnu turneju, Ansambl pokazuje 


Užurbane pripreme 
uoči izlaska na scenu 
(lijevo i gore) 


da se kolektivnim zalaganjem i maksi- 


a. 0 a 
malnom kreativnošću svakog pojedinca 


č- di, 


BJ ATi 


LADGo 


LADO LADO; 


vjes 4 


A Fa 5 


LADO 


) 

mogu premostiti teškoće i publici podariti 
nezaboravan doživljaj te doprijeti do duše 
svakog posjetitelja privrženog folklornoj 
tradiciji. 

Stoga ovo gostovanje Ansambla LADO 
u Kanadi neće ostati upamćeno samo 
po uobičajeno vrhunskim izvedbama, 
nego i po trijumfu volje i snalažljivosti 


umjetnika i popratnih tehničkih službi. 
LADO predano i iznimno profesionalno 
ostvaruje svoj čvrsto zadani cilj: ugoditi 
publici i ostaviti dubok trag u emocijama 
i sjećanjima svakog posjetitelja. Publika to 
zna i osjeća i zato je - nakon neostvarena 
gostovanja Ansambla LADO u SAD-u - 
pohrlila na koncerte u Kanadu. 

SPONZORSTVO 


Gostovanje Ansambla 


LADO u Kanadi 
omogućio je HEP 


HEP-ov slogan , Više od struje" oživotvoruje se u praksi jer ta tvrtka nesebično 
financijski pomaže projekte u koje vjeruje, osobito one u kulturi koji nisu ostvarivi 


bez sponzorske pomoći 


nsambl LADO svojim repertoarom predstavlja razno- 
vrsnost i bogatstvo hrvatske tradicijske plesne i glaz- 
bene kulture koju karakterizira velika raznolikost 
plesnih, vokalnih i instrumentalnih izričaja. Zbog 
uspješnosti turneje koju je LADO održao u SAD-u i Kanadi 2009. 
godine, kao i zbog mnogih upita iz dvorana u kojima je tada nastu- 
pao i tamošnje publike, predstavnici Ansambla odlučili su se za 
ponovno gostovanje na sjevernoameričkom tlu, u sklopu kojeg 
su kanadskoj publici i hrvatskom iseljeništvu predstavili djelić 
hrvatskog folklora. 
Važnost promicanja hrvatske tradicijske kulture u svijetu pre- 
poznalaje i Hrvatska elektroprivreda - tvrtka koja već godinama. 


zdušno podupire projekte iz sfere kulture i umjetnosti. Time se 
doista oživotvoruje njihov slogan ,Više od struje" jer ta tvrtka 
nesebično financijski pomaže projekte u koje vjeruje, a koji nisu 
ostvarivi bez sponzorske pomoći. 

Naime, uz prirodna bogatstva, upravo je kulturna baština naj- 
vrednija hrvatska imovina, pa stoga ne čudi što je upravo HEP tra- 
dicionalno najveći podupiratelj umjetnosti, kulture i nacionalne 
baštine. Tako HEP pomaže umjetnicima, ali i pruža snažan poticaj 
promicanju hrvatske baštine diljem svijeta. Svoju ulogu filantropa 
HEP je gradio cijelo.stoljeće, zbog čega će zasigurno i u budućno- 
sti biti jedan od predvodnika razvoja kulturne scene u Hrvatskoj, 
promičući neprolazne Sei nacionalne umjetnosti. 


GOSTOVANJA 


olklorna 
umjetnost 
bez granica 


U duhu prijateljske kulturne i dobrosusjedske suradnje Slovenije i Hrvatske, Ansambl 
LADO gostovao je u rujnu u Ptuju, na festivalu »Folklorni kimavčevi večeri“, gdje je 


svojim koncertom oduševio publiku i kritiku 


piše IVA FERLINC snimio BORIS VOGLAR 


vogodišnji festival ,,Folklorni kimavčevi večeri 2017., 
održan od 15. do 17. rujna u Ptuju, bio je posvećen pre- 


zentaciji narodne baštine Slovenije i Hrvatske. Na festi- 

valu su sudjelovale izvrsne folklorne skupine poznate po dugoj 
tradiciji, kvalitetnom radu i umjetničkoj prezentaciji nacionalne 
folklorne baštine. 

Drugi dan festivala Ansambl narodnih plesova i pjesama LADO 
održao je u dvorani Ljudski vrt u Ptuju cjelovečernji koncert. 

LADO je pozvan na temelju poznavanja kvalitete rada tog u 
Sloveniji iznimno cijenjenog ansambla, osobito među folklor- 
nim skupinama. Tijekom priprema programa festivala ,,Folklorni 
kimavčevi večeri“ odlučili smo se za vrlo kvalitetan program, za 
koji smo bili posve sigurni da ga LADO može uspješno izvesti. 


it] 

Gostovanje u Ptuju pomoglo je Ministarstvo kulture RH 


Dogovori i pripreme obavljali su se s lakoćom i u duhu prijatelj- 
ske suradnje — od tehničkih priprema i dogovaranja s Nevenkom 
Adriom Weissmann, višom stručnom savjetnicom za međuna- 
rodne odnose Ansambla LADO, do same koncertne izvedbe. 

Publika je bila oduševljena koncertom tijekom kojeg je Ansambl 
LADO nagrađivan burnim pljeskom. Uslijedile su vrlo pozitivne kri- 
tike i komentari kojima je popraćen nastup hrvatskih umjetnika. 
Sve pohvale cjelokupnom timu Ansambla LADO. 

UMJETNIČKA SURADNJA 


Slask i LADO 
u folklornom 


zagrljaju 


piše 
JAROSLAW 
MEYNSKI 


prevela 
NEVENKA 
ADRIA 
WEISSMANN 


snimila 
PETRA 
SLOBODNJAK 


ajedničkim koncertom u Koncer- 
tnoj dvorani Vatroslava Lisinskog 
u Zagrebu, ispunjenoj do posljed- 
njeg mjesta, poljski Ansambl 
Slask i Ansambl LADO okrunili su zavr- 
šetak projekta ,Helokanie  Potudnia" 
(»Zov juga") Ansambla Šlask. Koncert je 

bio vrhunac suradnje dvaju ansambala 
jer smo se sudjelovanjem u zajedničkom 
projektu umjetnički otvorili jedni prema 
drugima. Bili smo potpuno svjesni jedni 
drugih, uzajamno smo se poštovali, cijenili 
rad i izvedbu naših kolega i prezentaciju 
na sceni. Upoznavali smo se na međuna- 


Predstavnici 
Ansambla Šlask i 
Ansambla LADO, 
nakon koncerta u KD 
Vatroslava Lisinskog, 
razmijenili su darove 
i čestitke za uspješno 
ostvaren projekt 


rodnim konferencijama, ali do trenutka 
ostvarenja ovog projekta svaki je ansambl 
radio samostalno, bez dostatnog uvida u 
ono što i kako radi drugi ansambl. No, sre- 
ćom, dogodio se trenutak u kojem je Šlask 
pokucao na vrata Ansambla LADO. 
Suradnja je ostvarena 2016. godine kad 
je Ansambl Slask dobio potporu svog Mini- 
starstva kulture za realizaciju projekta 
»Helokanie Poludnia* (,Zov juga“). Cilj 
projekta bio je ne samo promicati poljsku 
kulturu izvan granica Poljske, nego i razvi- 


jati kreativno razmišljanje te povezati 
ansamble koji na sceni predstavljaju izved- 
benu folklornu tradiciju matičnih država. 


Tako su se, uza Šlask i LADO, u projekt 
uključili Mađarski nacionalni folklorni 
ansambl iz Budimpešte i Slovački nacio- 
nalni tradicijski plesni ansambl Sluk iz 
Bratislave. Tim su projektom ansambli 
povezali zajedničke europske civilizacij- 
ske korijene Slovačke, Mađarske, Hrvat- 


idi 

Virtuoznim nastupom umjetnici poljskog i 
hrvatskog ansambla oduševili su publiku u 
prepunoj dvorani 


ske i Poljske te započeli plodnu suradnju. 
Nizom raznovrsnih radionica, susreta i 
koncerata organiziranih tijekom projekta, 
ansambli su se međusobno zbližili, proši- 
rili mrežu kontakata i -najvažnije - među- 
sobno izmijenili kreativne koncepte i 
umjetničke ideje. Radionice su omogućile 

UMJETNIČKA SURADNJA 


Prvakinja Dijana 
Banek i solistica 
Adrijana Mamula 
izazvale su posebno 
oduševljenje 
izvedbom poljske 
tradicijske pjesme 
»Helokanie* 


svim sudionicima, od članova uprave i umjet- 
ničkog vodstva do izvođača, da se nadahnu 
kreativnim stvaralaštvom svojih suradnika. 
Veliki finale projekta bila je koncertna tur- 
neja održana u rujnu 2017., kad je Ansambl 
$lask održao koncerte s Ansamblom Sluk u 
Bratislavi, s Mađarskim nacionalnim folklor- 
nim ansamblom u Budimpešti i s Ansamb- 
lom LADO 17. rujna 2017. u Zagrebu. 


Koncert s Ansamblom LADO u Zagrebu, 
pred gotovo 2000 gledatelja, događaj je 
velike umjetničke, povijesne i sentimen- 
talne vrijednosti. Solistice Ansambla LADO 
Dijana Banek i Adrijana Mamula sa zborom 

Ansambla $lask i u pratnji njihova orke- 
stra izvele su ,Helokanie“ (,Dozivanje*). 
Riječ je o pjesmi s posebnom tehni- 
kom pjevanja koju je skladao Stanislaw 
Hadyna, inspiriran životom pastira pla- 
ninskog lanca Silesian Beskids. Nastup s 
Ansamblom LADO bio je vrhunac surad- 
nje, prikaz iskustava stečenih na radioni- 
cama i angažmana na tom dvogodišnjem 
projektu. Suradnjom smo postigli višu 
razinu umjetničke komunikacije među 
članovima obaju ansambala i trasirali 
budućnost zajedničkog djelovanja. 

Radujemo se budućoj suradnji s 
Ansamblom LADO, osobito sada kad su 
nam vrata za to širom otvorena. « 


Zajednički naklon 
poljskih i hrvatskih 


umjetnika popraćen 
je ovacijama publike 

ETHNO SUMMIT U BEOGRADU 


Razmjena iskustava 
folklornih 
profesionalaca 


piše KREŠIMIR DABO 
snimila JELENA JANKOVIĆ 


Stručnjaci, etnografi, 
etnomuzikolozi i 
etnokoreolozi iz mnogih 
zemalja bili su nazočni na 
znanstvenom dijelu Summita 


organizaciji Ansambla KOLO, u 
Beogradu je od 19. do 23. listo- 
pada održan prvi Ethno summit 
»Iradicija Nova". Sastanak je 
okupio teoretičare, znanstvenike, praktičare 
i kritičare iz područja tradicijskog umjet- 
ničkog plesa te četiri nacionalna folklorna 
ansambla. Cilj je susreta bio stvaranje pro- 
stora na kojem će sudionici raspravljati o 
mogućnostima napredovanja u svom radu, 
učenju i kreiranju budućnosti tradicije. 

U sklopu programa održani su konferen- 
cija, radionice za umjetnike i festivalski kon- 
certi profesionalnih folklornih ansambala 
Srbije - KOLO, Makedonije - Tanec, Kosova 
- Venac i Hrvatske — LADO. Sudjelovanje 


Ansambla LADO na Summitu pomoglo je 
Ministarstvo kulture Republike Hrvatske. 


U znanstvenom, konferencijskom dijelu 
sudjelovali su predstavnici SAD-a, Hrvat- 
ske, Velike Britanije, Makedonije, Irske i 
Srbije. Predstavljajući svoje znanstvene 
teme raspravljali su o aktualnim pitanjima 
vezanim uz djelovanje folklornih profesio- 
nalaca. Ova vizionarska ideja direktora 
Kola Vladimira Dekića, koja je zajednič- 
kom temom okupila stručnjake različitih 
profila, bila je usredotočena na to da nova 
iskustva, međusobna suradnja i učenje 
pomognu boljem razumijevanju vlastite 
povijesti i kulture te da se pronađe način 
za bolju prezentaciju vlastitog kulturnog 
naslijeđa koje je neiscrpni potencijal stva- 
ralaštva svih nas. 

U sklopu radionica, na kojima je sudjelo- 
valo po petero umjetnika iz svakog ansamb- 
la, pod režijskom palicom talentiranog 
Nikole Ljuce, praktičnom primjenom pred- 
stavljena je međusobna suradnja, komu- 
nikacija i razumijevanje. Rezultat takvih 
nastojanja svi sudionici konferencije mogli 
su vidjeti zadnji dan, u vidu performancea 
na maloj pozornici Ateljea 212. Završno 
predstavljanje radionice pobudilo je odu- 
ševljenje među kolegama, ali imeđu samim 
umjetnicima koji su u tih nekoliko dana 
imali prilike usvajati i širiti znanja o scen- 
skom izrazu, pokretu i prenošenju emocija. 

ETHNO SUMMIT U BEOGRADU 


Ansambl LADO nastupio je 
zadnji dan koncertnog dijela 
Summita na sceni Centra za 
kulturu Lazarevac 


NASTUPI NACIONALNIH ANSAMBALA 
Usto, svaki ansambl održao je koncert, pa su 
tako ansambli KOLO i Venac održali zajed- 
nički koncert na dan otvorenja Summita u 
Beogradskom dramskom pozorištu, ansambl 
Tanec svoj je program predstavio večer 
kasnije u Centru za kulturu Vlada Divljan, 
a Ansambl LADO održao je koncert na sceni 
Centra za kulturu Lazarevac. 

Novemogućnostiučenjairazvijanjaiznim- 
no su važne za budućnost profesionalne 
izvedbene tradicijske kulture, a inicija- 
tiva Ansambla KOLO uvelike je pridonijela 
upravo tom nastojanju, za što zaslužuju 
svaku pohvalu. - 


Uz koncerte 

i znanstveni 
simpozij usporedo 
su se održavale 
radionice za 
odabrane 
umjetnike svih 
ansambala 

Tradicija 
oživljena 
monografijom 

piše LIVIJA 
ZGURIĆ 


snimila PETRA 
SLOBODNJAK 


Promocija glazbene 
fotomonografije 
(desno) izazvala je 
veliku pozornost 
posjetitelja 
Interlibera (lijevo). 
Promociju su svojim 
nastupom uveličali 
glazbenici Ansambla 
LADO (dolje) 


a ovogodišnjem Interliberu, 

40. međunarodnom sajmu 

knjiga i učila, predstavljena 

je knjiga ,LADO - Hrvatska 
tradicijska glazbala i sastavi" u nakladi 
Školske knjige. 

Riječ je o monografiji s bogatim 
fotografskim prilozima i četirima kom- 
paktnim pločama s gotovo 130 glazbe- 
nih brojeva, prvi put zapisanim notnim 
zapisima voditelja Orkestra Alana Kan- 


PROMOCIJA NA INTERLIBERU 


skog, glazbenika solista Stjepana Več- 
kovića i korepetitora Antuna Kotteka. 

U monografiji su predstavljena 34 
glazbena sastava i više od 70 različitih 
tradicijskih instrumenata. Ovo impo- 
zantno izdanje ne bi bilo moguće bez 
autora projekta, nedavno umirovlje- 
nog umjetničkog voditelja Ansambla 
LADO Ivana Ivančana, koji je cjelo- 
kupni materijal pripremao više od tri 
godine. 

PROMOCIJA NA INTERLIBERU 


ZAPOSTAVLJENA BAŠTINA 

»Ansambl LADO gotovo 70 godina pred- 
stavlja umjetnički obrađenu glazbenu i 
plesnu tradiciju Hrvata. Pritom je pozor- 
nost gledatelja prvenstveno usmjerena 
na narodne plesove i pjesme kao i origi- 
nalne narodne nošnje, dok je onaj dio koji 
se odnosi na tradicijska glazbala i njihove 
sastave u drugom planu. Upravo smo zbog 
toga, u suradnji sa Školskom knjigom i 
Glazbenim programom Hrvatskog radija, 
snimili materijale za četverostruki CD i 
izdali ovu glazbenu fotomonografiju. Vje- 
rujem da će se svi složiti kako ovo djelo — 
predstavljajući širem slušateljstvu do sada 
slabo poznat, a neobično važan dio tra- 
dicijske kulture u Hrvata — ima iznimno 
veliko obrazovno značenje“, rekao je Ivo 
Ivančan na predstavljanju djela. 

Knjigu su predstavili urednica u Školskoj 
knjizi Miroslava Vučić, autor projekta Ivan 
Ivančan te stručna suradnica dr. sc. Irena 
Miholić s Instituta za etnologiju i folklori- 
stiku, koja je svojim stručnim tekstovima 
pridonijela kvaliteti ovog djela. O tome 
kako je uspostavljena suradnja sa Školskom 
knjigom i što ovo djelo znači za Hrvatsku, 
govorili su predsjednik Nadzornog odbora 
Školske knjige dr. sc. Ante Žužul i ravnatelj 
Ansambla LADO Krešimir Dabo. 


VAŽNOST TRADICIJSKE GLAZBE 
»Kad riječ ostaje trajno zapisana u prekra- 
snom izdanju poput ovoga, onda tradicij- 
ska kultura dobiva dugotrajan spomen za 
buduće naraštaje. Prepoznavši važnost 
tradicijske glazbe, Školska knjiga prepo- 
znala je i LADO - bastion hrvatske kul- 
ture", rekao je Dabo. 

Predstavljanje fotomonografije uve- 
ličano je nastupom Orkestra Ansambla 
LADO, zahvaljujući čijim virtuoznim 


| LADO GODIŠNJAK 2017. 


izvedbama svi koncerti ostaju trajno 
zapamćeni. 

Ovo nije bila prva suradnja Ansambla 
LADO i vodeće hrvatske nakladne kuće 
Školska knjiga. U povodu 60. obljetnice 
osnutka Ansambla, Školska knjiga objavila 
je 2009. monografiju ,LADO - Hrvatsko 
nacionalno blago". 

Za sve one koji nisu mogli prisustvovati 
promociji fotomonografije na Interliberu, 
Orkestar Ansambla LADO predstavljat će 
je tijekom 2018. godine, u sklopu svojih 
samostalnih koncerata. — 


Projekt 
monografije 


Realizaciju monografije, uz 
glavnog autora projekta, urednika 
i glazbenog producenta Ivana 
Ivančana, omogućili su i suradnici 
s HRT-a: urednici Ivica Ivanković i 
Branko Meglajec koji je, uz Ivana 
Ivančana, bio u funkciji glazbenog 
producenta, ton majstori Eno 
Altić i Robert Tanasković, 
zadužen i za editing i mastering. 
Grafičko oblikovanje potpisuje 
Ivica Rađa, a za fotografije su se 
pobrinuli Željko Kveštak, solist 
Ansambla, Martina Kenji, Petra 
Slobodnjak, Ivan Balić, Ivo Pervan 
i dr. Knjigu je uredila Miroslava 
Vučić, urednica i prve monografije 
Ansambla LADO iz 2009. 


Kristina 
Opačić Vrućina 
izvela je 

uz pratnju 
Orkestra 
pjesmu 
»Primem pero 
v svojo ruko 
desno? 


Iz Zagvozda 
na Himalaju 


ALPINIZAM S LJUBAVLJU 


Kad nekoga voliš, onda si spreman s njime krenuti u nebeske visine! Volim LADO 
pa sam se s još deset svojih Zagvožđana, predvođenih Stipom Božićem i Vikijem 
Grošeljem, popeo na 6500 metara visok vrh Mera Peak i ondje postavio zastavu 


Ansambla LADO. Na pola puta do neba, gdje mu je mjesto 


piše VEDRAN MLIKOTA 
snimka ARHIVA VEDRANA MLIKOTE 


a sam prijatelj Ansambla LADO! 
Koliko sam puta s ponosom izgo- 
vorio tu rečenicu pred poznatim i 
nepoznatim ljudima? Bezbroj puta. I 
ne samo ja, već i mnogi moji Zagvožđani 
koji godinama — prije početka manifesta- 
cije GLUMCI U ZAGVOZDU - očekuju 
dolazak velikih umjetnika i dragih ljudi 
koji nam vole doći u posjet. I dolaze nam 
već 18 godina. Rado se sjetim nevjerice 
»sumnjičavih Toma“ kad je LADO trebao 
doći prvi put u Zagvozd. Sve do dolaska 
autobusa nisu bili sigurni šalim li se ili je 
to doista istina. Bila je istina koja traje već 
punih 18 godina. Ove godine proslavili 
smo 20 godina GUZ-a, kako volimo zvati 
naše susrete glumaca u Zagvozdu. I - opet 
nam je došao LADO! Odjekivao je, zvonio, 
eruptirao snagom vulkana program ,,Ispod 
duba stoljetnoga“ na Trgu glumaca, po 
cijelom Zagvozdu i pod stoljetnim dubo- 
vima zagvoškim, pod kojima smo i postali 
prijatelji. 

Raznosio je vjetar antologijske pjesme i 
plesove po cijelom Zabiokovlju, sve do Sv. 
Jure i Sv. Ilije, i vraćao ih natrag, do nas, 
u naša velika zagvoška srca, u naše uspo- 
mene i sjećanja, gdje su trajno nastanjeni 
i gdje će zauvijek i ostati. Tu im je mjesto. 
Tu je mjesto Ansamblu LADO. 

Uvijek rado prepričavam anegdotu kad 
se jedan naš Zagvožđanin, koji baš nije 
imao puno doticaja s kulturnim događa- 


Evereztr Poe Cet (#360) ka “zo, 


iji, 


Vlaji na Himalaji ponosno su istaknuli 
zastavu Ansambla LADO 


njima, prije nekoliko godina zatekao 
na Noći mjuzikla u Zagvozdu. Tom je 
prigodom ispalio rečenicu: ,Muke ti 
Isukrstove, pa ja uopće nisan zna? da 
obožavan mjuzikl!" 

Ja sam znao koliko obožavam LADO, 
a znaju to i svi iz moga kraja. Tako će 
biti i dalje. Jer LADO nije ljubavna 
avantura, LADO je ljubav koja traje. 


“Fozobvov Larse Ve 


LADO na 6500 metara 

Ove je godine Zagvozd postao jedno 
odrijetkih mjesta na 

svijetu koje se može pohvaliti s 

11 himalajaca. Da. Dobro ste čuli. 

U rujnu i listopadu, pod vodstvom 
velikih alpinista Stipe Božića i Vikija 
Grošelja, 11 Zagvožđana krenulo je 
u alpinističku ekspediciju nazvanu 
VLAJI NA HIMALAJI. Popeli smo 

se na 6500 metara visok vrh Mera 
Peak.... i - što mislite čiju smo 
zastavu nosili sa sobom? Pogodite! 
Imate pravo na samo jedan pokušaj! 
Dragi Ladovci, a posebno Ladovke, 
voli vas vaš Mliki. 

VESELI LADO 


Ja larzan, 


ti Jane 


LADO pjeva, pleše i svira, a u posebnim prigodama i 
glumi. U ovogodišnjoj božićnoj predstavi djeci i odraslima 
dočarao je kako to izgleda kad Tarzan ljubi Jane 


piše KLARA KAŠNAR 
snimila PETRA SLOBODNJAK 


Stjuardesa Sandra daje najvišu 
ocjenu ovogodišnjoj predstavi (1). 


Jane i Tarzan u ljubavnom zanosu: 


svaka je sličnost s drugim 
umjetničkim programima - 
namjerna (2). Jane je shvatila da je 
Tarzan čovjek njezina srca (3) 


| LADO GODIŠNJAK 2017. 


ove se godine okupilo glumačko društvo 
Ansambla LADO i božićnom predstavom 
razveselilo i djecu i zaposlenike. 
Tema ovogodišnjeg programa bio je 
Tarzan kojeg je utjelovio srčani Antun Leinve- 
ber. Mjesto događanja je džungla u kojoj Tarzan 
odrasta sa svojim prijateljima životinjama, u 
čija su krzna uskočili Ana Spišić, Kristina Opačić 
Vrućina, Maja Putak, Filip Martinić, Josip Križa- 
nić i Doroteja Juratović. Tarzan je odrastao pod 
budnim roditeljskim okom divnog para gorila u 
interpretaciji Dijane Banek i Miljenka Piškorića. 
Ipak, idilu uvijek netko narušava, a ovaj put bio 
je to opasni Tigar Marko First kojega glavni junak 


1 


uspijeva pripitomiti, zbog čega stječe naklonost 
okoline. 

U međuvremenu u priču su se umiješali istra- 
živači iz Engleske, profesor Porter u izvedbi 
Filipa Lončarića, te Clayton kojega je tumačio 
Tomislav Banić. S njima dolazi mlada i lijepa 
Jane (Klara Kašnar) u koju se Tarzan ludo zaljubi. 
Nakon mnogih neprilika, Jane zavoli Tarzana i 
odluči zauvijek ostati s njim. Cijelu predstavu 
pomno je pratila i komentirala pripovjedačica 
Anita Huđek, a njezina pomoćnica, stjuardesa 
Sandra Sekula, upozoravala je na pravila ponaša- 
nja tijekom predstave, kako bi se svi sudionici i 
gledatelji osjećali sigurnima. 

Naposljetku, već tradicionalno, stigao nam 
je Djed Božićnjak (Goran Malus) koji je djeci - s 
glumcima pomagačima - podijelio darove. 


Za svjetlo i ton bio je zadužen naš stalni 
suradnik Matija Auker, a Aleksandra Ptičar 
Zaga vještim je šminkanjem dočarala živo- 
tinjske maske. 

Predstavu su snimali Petra Slobodnjak 
i Željko Kveštak, a Miljenka Lenđel i ove 
je godine bila maštovita kostimografkinja. 

Nadahnuti glumci i produkcija Ansamb- 
la LADO i ove su godine, uz buran plje- 
sak i oduševljenje djece i roditelja, u 
našu uvijek veselu sredinu unijeli djelić 
Disneyjeve atmosfere, začinjene dosjet- 
kama iz Ladove svakodnevice. Božićnom 
radošću ispunili su srca svih gledatelja. 


Glumačka postava nakon maestralne izvedbe 
pozdravlja publiku (4). Prijatelji iz džungle 
pobjeđuju zle ljude (5). Glavni protagonist 
bio je Antun Leinveber (6) 

EDUKACIJA 


Jednog dana 
bit ću LADO! 


Radionice tradicijskih plesova, pod vodstvom plesnih voditelja Vlatke Hlišć i Alena 
Šuškovića održavane u prostorijama Ansambla LADO, pobudile su veliko zanimanje 
polaznika. Nazvane »Pogled u profesionalizam“, radionice su navijestile svijetlu 
folklornu budućnost 


piše LIVIJA ZGURIĆ snimila PETRA SLOBODNJAK 

latka Hlišć i Alen Šušković, plesni vodite- 
lji Ansambla LADO, održavali su tijekom 
proljeća i ljeta radionice tradicijskih ple- 
sova ,Pogled u profesionalizam“. Pola- 
znici s iskustvom bavljenja folklorom imali su svake 
subote, u prostorijama Ansambla, prigodu upozna- 
vati se s repertoarom koji LADO izvodi na domaćim 
i inozemnim pozornicama. Učenje plesnog reperto- 
ara profesionalnog folklornog ansambla pobudilo je 
veliko zanimanje polaznika. 

»Radionice su jedinstvena prilika da plesači — 
iako se folklorom bave godinama - nauče nešto 
novo i ovladaju plesnim umijećem i izvedbenim 
tehnikama. To je iznimno korisno iskustvo jer vodi- 
telji radionice ukazuju na ono što je dobro izvedeno 
i ono što treba popraviti. Bavim se folklorom već 15 
godina, želim to i nastaviti i stoga je jako važno od 
iskusnih profesionalaca dobiti povratnu informa- 
ciju. Poseban je užitak bio plesati u velikoj dvorani 
Ansambla LADO“, rekla je Anamaria Habunek, stu- 
dentica novinarstva ijedna od polaznica radionica. - 


Plesni voditelji demonstriraju plesni korak pred 
zainteresiranim polaznicima 


Bećarac 
među 
knjigama 


Članovi Ansambla LADO gostovali su u 
Knjižnici S. S. Kranjčevića u Zagrebu i 

sudionicima pružili uvid u promicanje i 
očuvanje nacionalne folklorne baštine 


piše IVA LORKOVIĆ 


njižnica S. S. Kranjčevića u Zagrebu već 
K cijelo desetljeće razvija projekt ,Kulturna i 

prirodna baština Hrvatske“, kojim promiče 
kulturne i prirodne raznolikosti te njeguje pred- 
stavljanje i očuvanje bogatstva nacionalne baštine. 
Obilježavajući desetu obljetnicu tog projekta, u pro- 
ljetnom programskom ciklusu 2017. godine Knjiž- 
nica je svojim korisnicima 
omogućila da pobliže upoznaju --.-...: 
Ansambl LADO. š 

Interaktivnim predavanjem 
gostiju iz Ansambla LADO, 
Livije Zgurić i Nikole Obada, 
te mogućnošću da se okušaju u 
pjevanju bećarca na radionici 
pod vodstvom Dražena Kuri- 
lovčana i uz pjevačku potporu 
Pave Begovca, sudionici su 
»pliskim susretom" s našim vodećim folklornim 
ansamblom mogli doznati na čemu se temelji nje- 
gov nacionalnii svjetski ugled. Iako je Knjižnica 
u svom dosadašnjem radu u sklopu projekta ugo- 
stila mnoge stručnjake i uglednike, posjet članova 
Ansambla LADO pobudio je veliko zanimanje i iza- 
zvao poseban dojam. 

Gosti su nam predočili život iza scene, omogućili 
da upoznamo vrijedne ljude koji svojim trudom, 
predanim radom i ljubavlju tvore LADO, čuvajući 
pritom nacionalnu baštinu. Predavanje je bilo 
izvrsno posjećeno, kao i radionica bećarca na kojoj 
su - osim stalnih korisnika Knjižnice - sudjelovali i 
učenici Škole za klasični balet. U obljetničkoj godini 
programa nismo mogli poželjeti ljepši dar od gosto- 
vanja Ansambla LADO. 


E 

HUMANIZAM NA DJELU 


Hrabri 
mališani 
velikog srca 


Posjetili smo djecu koja se liječe u Zavodu za onkologiju i 
hematologiju Klinike za dječje bolesti u Zagrebu i svirkom 
na tradicijskim instrumentima uljepšali im dan. Nagradili 
su nas najvećim priznanjem: osmijehom hrabre djece koja 
su u najranijoj dobi izložena najtežim iskušenjima 


piše ALAN KANSKI 


snimke PRIVATNA FOTOARHIVA 
ALANA KANSKOG 


azdragana srca i sretne oči mali- 
šana najveće su priznanje, ispu- 
njenje i nagrada za rad, osobito 
ako su posrijedi djeca koja se 
liječe u Zavodu za onkologiju i hematolo- 
giju Klinike za dječje bolesti u Zagrebu. 
Ansambl LADO zdušno se odazvao 
pozivu djelatnika klinike koji suzabolesnu 
djecu predložili nastup Orkestra Ansambla 
LADO. Kako dječji odjel ne može primiti 
mnogo ljudi, i da ne bismo otežavali rad 
medicinskom osoblju, predložili smo malu 
prezentaciju tradicijskih glazbala koju smo 
napravili kolega Stjepan Večković, solist 
Orkestra na puhaćim tradicijskim glazba- 
lima vlastite izrade, ija - na nekoliko vrsta 
žičanih tradicijskih glazbala. 
U prostoriji za praktičan rad i igru 
1. ožujka 2017. okupila su se djeca pred- 
školske i školske dobi, koja se ondje ško- 
luju po programu prilagođenom njihovu 
boravku u bolnici, pod vodstvom profeso- 

rice Ljerkice Vinković. Djeca su s velikim 
zanimanjem pratila našu priču, prilago- 
đenu svom uzrastu. Najveće oduševljenje 
izazvala je svirka na tradicijskim glazba- 
lima: bolničkim hodnicima zazvonile su 
gajde, sopile i tambure, izazivajući čuđe- 
nje i osmijehe djece, medicinskog osoblja 
i roditelja. 


Neki su se mališani ohrabrili i probali 
svirati, što nas je posebno ganulo. Profe- 
sorica Ljerkica Vinković zamolila nas je da 
posjetimo i djecu koja ne mogu napustiti 
svoje sobe, pa smo i njima odsvirali neko- 
liko pjesama na gajdama i tamburama. 
Bilo je dirljivo vidjeti kako se djeca vesele 
našem posjetu i glazbi koju smo im daro- 
vali. Nastojat ćemo opet doći i uljepšati im 
boravak na liječenju. 

Mališanima koji se liječe u Zavodu 
za onkologiju i hematologiju Klinike za 
dječje bolesti u Zagrebu želimo što sko- 
rije ozdravljenje, što sretnije i što veselije 
božićne blagdane. 

Od srca, vaš LADO. 


Proslave 


1 oproštaji 


Na tradicionalnim rođendanskim proslavama Ansambla 
LADO, ove godine obilježenim antologijskim programom 
u Hrvatskom narodnom kazalištu i Koncertnoj dvorani 
Vatroslava Lisinskog u Zagrebu te u Sportskoj dvorani 

u Novskoj, od publike i aktivnog scenskog nastupanja 
oprostili su se doajeni Jasenka Blažon, Hrvoje Radić i 


Miljenko Piškorić 


piše LIVIJA ZGURIĆ 
snimila PETRA SLOBODNJAK 


Vesna Kusin, izaslanica 
gradonačelnika Milana Bandića, 
čestitala je na iznimnoj izvedbi 


programskom kalendaru An- 

sambla LADO studeni je, uobi- 

čajeno, mjesec obilježen rođen- 

danskim proslavama. Iako je 
LADO utemeljen na Martinje, 11. stude- 
noga, cijeli je mjesec u znaku obilježava- 
nja obljetnice. Ove godine, posebno za 68. 
rođendan, umjetnički voditelj Ansambla 
LADO Andrija Ivančan osmislio je pro- 
gram ,,Antologija I“. 


ROĐENDANSKI KONCERTI 


ANTOLOGIJA | 


ANTOLOGIJSKI PROGRAMI 

»Ovo je prvi od tri već pripremljena 
antologijska programa koji će se izvoditi 
sljedećih nekoliko godina. Sve odabrane 
koreografije podjednako su vrijedne i 
svrstane su u tzv. best of scenske izvedbe 
hrvatskog folklora. Riječ je o konvencio- 
nalnom programu čijim izvođenjem prije 
svega odajemo počast umjetnicima koji 
su od našeg Ansambla stvorili to što je 
danas, poput prof. Zvonimira Ljevakovića, 
dr. sc. Ivana Ivančana, Branka Šegovića, 
Vidoslava Bagura, Božidara Potočnika, 
Marijana Makara i Emila Cossetta. Tim 
programom zahvaljujemo svim autorima 
koji su nas trajno zadužili svojim stvara- 
laštvom. Jednako tako vodimo računa o 
svojoj dugogodišnjoj vjernoj publici, stasa- 
loj upravo uz djela spomenutih autora, te 
o klasičnom scenskom pristupu“, rekao je 
Andrija Ivančan. 


LADO GODIŠNJAK 2017. | 


39 


ROĐENDANSKI KONCERTI 

Jasenka Blažon, Miljenko Piškorić i Hrvoje Radić, doajeni Ansambla LADO, u svom zadnjem profesionalnom naklonu pred publikom u 
Hrvatskom narodnom kazalištu u Zagrebu 


Zagorski drmešari OPROŠTAJ DOAJENA 
svojim su nastupom U dvosatnom programu, najprije izvede- 
anka SIENI nom pred publikom Hrvatskog narodnog 
kazališta u Zagrebu, redale su se neke od 
najpoznatijih i najdugovječnijih koreogra- 
fija s repertoara Ansambla LADO. Primje- 
rice: Stari splitski plesovi", ,Ladarke*, 
»Prigorski plesovi“ i ,,Ej, sviraj Pavo" koje, 
uz ostale izvedbe, redovito pobuđuju odu- 
ševljenje posjetitelja. 
Isti je program izveden i u prepunoj 
Koncertnoj dvorani Vatroslava Lisinskog, 
na pozomici na kojoj LADO redovito 
gostuje pred svojom vjernom publikom. 
Nastup Ansambla u Novskoj posjetitelji su 
ispratili dugotrajnim aplauzom i ovacijama. 
Rođendanski koncerti bili su prigoda da Piškorić, umjetnički doajeni Ansambla, Solistica Iva Sekula 
se Jasenka Blažon, Hrvoje Radići Miljenko = posljednji put prije odlaska u mirovinu prije izlaska na 
poklone publici. Taj posebno emotivan  Požormeu 
trenutak, i za izvođače i za publiku, pro- 


Rođendanski koncerti žet je sjećanjima, ponosom, zahvalom i 


a neizbježnom tugom kao pratiljom svako 
17. studenoga Hrvatsko narodno kazalište u Zagrebu u : 18 Pr J S 08 
20. studenoga Sportska dvorana u Novskoj oproštaja. Za život posvećen pozornici 1 
26. studenoga Koncertna dvorana Vatroslava Lisinskog vrhunskoj prezentaciji tradicijske baštine 
u Zagrebu doajeni Ansambla nagrađeni su dugotraj- 


nim pljeskom. - 

TURNEJA 


Pjesmom 1 plesom 
diljem Lijepe Naše 


piše NIKOLA OBAD 


snimke PETRA SLOBODNJAK, 
CINEMA PRODUKCIJA D.O.O 


Pjesmom i glazbom LADO je čestitao 
KUD-u Dika Slatina 50. obljetnicu 

Pedeseti rođendan Kulturno-umjetnič- 
kog društva Dika Slatina bio je povod da 
LADO, jedini nacionalni profesionalni fol- 
klorni ansambl, predstavi svoj vokalno-in- 
strumentalni program u prepunoj dvorani 
Pučkog otvorenog učilišta u Slatini. Na 
inicijativu Darija Vrbaslije, predsjednika 
KUD-a Dika Slatina, LADO je prvi put 
održao koncert u Slatini, čestitavši ,prvih 
pedeset" jedinom folklornom društvu 
u gradu. Neka su im sretni i svi budući 
rođendani! 


Grad Garešnica i Turistička zajednica 
Sjeverna Moslavina u svibnju su svojim 
Garešničanima i njihovim gostima prire- 
dili, kažu, nezaboravan kulturni doživljaj. 
Nastup Ansambla LADO u prepunoj sport- 
skoj dvorani u Garešnici razdragao je gle- 
datelje, a dugi pljesak pozivao ih je na bis. 
Program ,Ispod duba stoljetnoga“ ostat će 
u lijepoj uspomeni i posjetiteljima i umjet- 
nicima Ansambla LADO. 


Samo nekoliko mjeseci nakon otvorenja 
nove sportske dvorane u Mariji Gorici, u 
tom za mještane iznimno važnom pro- 
storu 31. svibnja nastupio je Ansambl 
LADO. Koncert organiziran u povodu 
Dana općine Marija Gorica bio je prvi 
nastup Ansambla u toj općini. 

Na inicijativu načelnice Marice Jan- 
čić, koja obnaša već sedmi mandat, što 
dovoljno govori o njezinu radu, LADO je 
nastupio s programom ,Ispod duba stoljet- 
noga". Načelnica kaže: ,Još od prvog man- 
data maštala sam o tome da LADO dođe u 
Matiju Goricu. Sanjala sam taj trenutak i 
dosanjala ga." 

Novi plesni program Ansambla pretpre- 
mijerno je izveden pred divnom publikom 
Marije Gorice koja nije krila oduševljenje 
iznimnim scenskim događajem. 


LADO je već gotovo tradicionalan proljetni 
gost u Trnovcu, u kojem je u travnju pred- 
stavio svoj novi plesni program koji nikoga 
nije ostavio ravnodušnim. Oduševljen 
je bio i načelnik općine Zvonko Šamec: 
»Veseli me što će upravo na proslavi Dana 
Općine Trnovec Bartolovečki nastupiti 
Ansambl narodnih plesova i pjesma Hrvat- 
ske LADO, koji se vrlo rado vraća u našu 


općinu. Upravo ovim koncertom zapravo 
započinje svoju ovogodišnju svjetsku tur- 
neju na kojoj će predstaviti hrvatsku tradi- 
cijsku baštinu.? 

Buran pljesak bio je najveća nagrada 
umjetnicima, a načelnik je nakon koncerta 
rekao: ,Vidjeli smo fenomenalan scenski 
nastup. O tome najbolje svjedoči dugotra- 
jan pljesak na kraju koncerta: Općina Trno- 
vec Bartolovečki i Ansambl LADO vole se 
javno." 


|| ; 

U povodu obilježavanja Dana župe i Općine 
Sveti Juraj na Bregu, 22. travnja, u sportskoj 
dvorani u Pleškovcu Ansambl LADO pred- 
stavio je program ,Ispod duba stoljetnoga". 
Iako je LADO redovit i rado viđen gost 
u Svetom Jurju na Bregu, i ove se godine 
potvrdilo kako umjetnici svojom virtuo- 
znošću uvijek iznova osvajaju gledatelje, a 
publika je svaku koreografiju popratila bur- 
nim pljeskom. 


Ansambl LADO je sudjelovao 21. lipnja na 
središnjoj proslavi obilježavanja 25. godiš- 
njice oslobodilačke akcije Miljevci, koja se 


održavala pod visokim pokroviteljstvom 
predsjednice Republike Hrvatske Kolinde 
Grabar Kitarović. Operacija Miljevci jedna 
je od prvih velikih oslobodilačkih akcija 
Hrvatske vojske u Domovinskom ratu, 
koja je trajala od jutra 21. lipnja do 22. lipnja 
i u kojoj je oslobođeno sedam sela u šiben- 
skom zaleđu. 


LADO je tradicionalno gostovao u 
Trnovcu Bartolovečkom (gore). Program 
»Ispod duba stoljetnoga" predstavljen je 
i u Garešnici (dolje) 

BOŽIĆNI KONCERTI 


Radujte se, narodi, 
božićnoj bajci 


piše NIKOLA OBAD 
snimili PETRA SLOBODNJAK I ŽELJKO KARAVIDA 


Božićnim koncertima obljetnice su obilježili 
Željko Kravarščan (40), Željko Lukačin (40), Željko 
Kveštak (30), Dijana Banek (30), Branimir Grđan 
(25), Dražen Kurilovčan (25), Goran Sekula (20), 
Branimir Ranogajec (20), Boris Harfman (20), Iva 
Sekula (15), a iza pozornice i Vesna Kurilovčan (20), 
Miljenka Lenđel i (15), Matija Auker (10) 


13. prosinca Zadar, Crkva sv. Nikole 

14. prosinca Vrbanj, Župa sv. Duha 

15. prosinca Vrbanj, Župa sv. Duha 

16. prosinca Košute, Župa Presvetoga Srca Isusova 

20. prosinca Trnovec, Župa Majke Božje Snježne 

21. prosinca Zagreb, Crkva sv. Antuna Padovanskog 

22. prosinca Varaždin, Katedrala Uznesenja 
Blažene Djevice Marije na nebo 

sklopu turneje LADO je prvi put 
s božićnim programom  posje- 

ux$9 tio zadarsku Crkvu sv. Nikole, a 
nakon toga održana su čak dva koncerta 
na otoku Hvaru, u organizaciji ljubaznog 
domaćina i entuzijasta don Ivice Babića. 
Ladove izvedbe božićnih skladbi predstav- 
ljene su prvi put i u Košutama pokraj Trilja, 
gdje je radosna publika umjetnike dočekala 
s velikim oduševljenjem. U Trnovcu Bar- 
tolovečkom LADO je već dugo omiljena 
i dobro poznata umjetnička poslastica, 
a cijela turneja tradicionalno je završila 
pred prepunom varaždinskom  katedra- 
lom. Zagrebački koncert održao se u Crkvi 
sv. Antuna Padovanskog gdje je LADO već 
godinama rado viđen gost. 

Božićni program, koji je pomoglo Mini- 
starstvo kulture, za zbor i orkestar priredili 
su Zoran Jakunić i Dražen Kurilovčan. 

Na Ladovim božićnim koncertima 
mogle su se čuti već poznate božićne pje- 
sme koje se i danas izvode u svim dijelo- 
vima Hrvatske, te nekoliko manje poznatih 
pjesama koje su skladno upotpunile pro- 
gram. Cilj suradnje Ladova glazbena vodite- 
lja-dirigenta Dražena Kurilovčana i Zorana 


LIB IK DUSI 


pe 


Jakunića bio je približiti glazbene obrade što Zahvaljujući 
bliže izvornome. Kako danas u mnogim crkvama sivo neni 

. silo dia iša ču angažmanu don 
nestaju pučki crkveni pjevači, nestaje i takav Ivice Babića, 
stil pjevanja. Usto, program je, uz tamburaški, LADO već treći 


gudački i mandolinistički sastav, obogaćen mno- 
gim tradicijskim instrumentima kao što su dvoj- 


put gostuje u 
Vrbanju, druge 
godine zaredom 


nice, diplica, tambura samica, gajde i dude. božićnim 

Jednosatni program od 19 tradicijskih pjesama ginu 
oduševio je publiku koja je s Ansamblom pjevala . Pee u 
gotovo tijekom cijele izvedbe i time pridonijela Vrbanju LADO 
stvaranju najljepše božićne umjetničke bajke. * h 

Zborom i orkestrom dirigirao je glazbeni publiku. Hvala, 
voditelj i dirigent Ansambla LADO Dražen Kuri- don Ivice! 


lovčan. 


Dok sam s našim iseljenicima živio u SAD-u, u Los Angelesu, želio sam im dovesti u posjet naše nacionalno 
blago, Ansambl LADO. Nažalost, tada nisam u tome uspio. No, moja upornost i tvrdoglavost i ona 
narodna — ,ako ima volje, ima i načina“ - urodila je uspjehom. Upoznali smo se i zbližili, tako da je lani, ali 
I i ove 2017. godine, uoči Božića LADO gostovao u našoj Župi sv. Duha u mjestu Vrbanj na Hvaru. Teško je 
opisati oduševljenje moga biskupa Slobodana, Hvarana i mene. Neizreciva je radost susresti te drage ljude 
i velike umjetnike, slušati ih i gledati. Hvala Bogu što mi Hrvati imamo takvo nacionalno blago koje se 
predstavlja u pjesmama, plesovima i narodnim nošnjama. Želim i molim da ova rapsodija traje, neka putuju 
i razveseljavaju ljude diljem Hrvatske i svijeta. Svakom članu voljenog Ansambla LADO želim blagoslovljen 
Božić i obilje Božjeg blagoslova u Novom Ljetu Gospodnjem 2018. 
Do neba zahvalan župnik, don Ivica Babić iz Vrbanja na otoku Hvaru 

ODLIKOVANJA I PRIZNANJA 


Priznanje 
velikanima 
Ansambla LADO 


piše Ivanlvančani Ljiljana (Janja) Ivančan odlikovani su Redom Danice 
hrvatske s likom Marka Marulića za osobite zasluge promicanja 

sumi Kulture u Republici Hrvatskoj i u svijetu, a visoko priznanje uručila im 
je predsjednica Republike Hrvatske Kolinda Grabar Kitarović 


LIVIJA ZGURIĆ 


URED PREDSJEDNICE RH, 
TOMISLAV BUŠLJETA 

redsjednica Republike Hrvatske 

Kolinda Grabar Kitarović uru- 

čila je 15. studenoga odlikovanja 

i priznanja Republike Hrvat- 
ske zaslužnim pojedincima iz područja 
društvenih djelatnosti. Među mnogim 
sportašima, znanstvenicima i kulturnim 
djelatnicima bili su i Ivan Ivančan i Lji- 
ljana (Janja) Ivančan, odlikovani Redom 
Danice hrvatske s likom Marka Marulića 
za osobite zasluge promicanju kulture u 
Republici Hrvatskoj i u svijetu. 


NAJISTAKNUTIJA SOLISTICA 
ANSAMBLA 

Prvakinja Janja Ivančan bila je najistaknu- 
tija solistica u povijesti Ansambla LADO. 
Njezin jedinstven lirski, a istodobno pro- 
doran glas, te galerija različitih solističkih 
uloga i vokalnih izričaja osobito u božić- 
nim i korizmenim koncertima bit će trajno 
upamćeni. Vokalne izvedbe Janje Ivančan 
snimljene su na 20-ak nosača zvuka (od 


toga jedan solistički album), nekoliko TV 
filmova, te na desecima tematski potpuno 
različitih cjelovečernjih programa Ansamb- 
la. S Ansamblom LADO nastupila je širom 
zemlje i svijeta, na nekim od najpoznatijih 
svjetskih pozornica i koncertnih podija, 
kao što su Albert Hall u Londonu, KD Čaj- 
kovskoga u Moskvi, Mann Auditorium 
u Tel Avivu, teatri na newyorškom Bro- 
adwayu, mnoge operne kuće itd. 


UMJETNIČKI VODITELJ ANSAMBLA 
Ivan Ivančan proveo je u Ansamblu 
LADO 41 godinu, od kojih posljednje 24 
na mjestu umjetničkog voditelja. 

Tijekom njegova umjetničkog vođenja 
Ansambla LADO na repertoar je postav- 
ljeno više od 40 koreografija i više od četiri 
stotine glazbenih brojeva svjetovnog i 
sakralnog karaktera raznih autora. Obnov- 
ljen je i cjelokupan hrvatski plesni reper- 
toar. Pripremio je stotine cjelovečernjih i 
manjih (plesnih, vokalno-instrumental- 


nih, vokalnih i instrumentalnih) programa 
za domaće i inozemne turneje, ljetne tur- 
neje i posebne prigode. 

Koncipirao je ili inicirao tridesetak 
kompaktnih ploča, priredio glazbenu 
monografiju ,Hrvatska tradicijska glaz- 
bala i sastavi“ s 4 CD-a, potaknuo osamo- 
staljivanje Orkestra Ansambla i muškog 
pjevačkog korpusa Vokalisti Lada, inicirao 
i osnivanje novih Ladarica koje sada dje- 
luju pod okriljem Ansambla. Priređivao 
je izložbe, inicirao i podržavao projekte u 
suradnji s mnogim stručnjacima iz film- 
ske, kazališne i glazbene umjetnosti, te 
bio aktivni član žirija i radionica na mno- 
gim susretima folkloraša amatera u Hrvat- 
skoj i svijetu. - 


Prvakinja Janja Ivančan (sasvim lijevo) 

i dugogodišnji umjetnički voditelj 

Ivan Ivančan primili su priznanja u 
Predsjedničkim dvorima i osobno zahvalili 
predsjednici Republike Hrvatske (dolje) 

Kad Split gušta 
u folkloru 


piše 
LIVIJA ZGURIĆ 


snimke 
FOTOARHIVA 
AGENCIJE 
SELECT PR 


Nastupom u Spaladium Areni u Splitu, snovim programom i u 
spektakularnoj inovativnoj produkciji, Ansambl LADO pokazao je kako se 
u interakciji s temperamentom i emotivnom publikom koncertna izvedba 


pretvara u pravi scenski trijumf 


akon lanjskog uspješnog nastupa u Spala- 
dium Areni u Splitu, LADO se i ove godine 
vratio na poznatu pozornicu. U organi- 
zaciji Mediteran produkcije, umjetnici 
Ansambla 1. prosinca maestralno su izveli koncert pod 
motom ,Čuvajmo naše blago", kojim je završen plesni 
dio koncertne sezone. Splićani i njihovi gosti imali su 

priliku prvi put uživati u cjelovečernjem programu 
nazvanom ,Ispod duba stoljetnog“, koji sadrži mnoge 
koreografije nagrađivane na domaćim i inozemnim 
festivalima i natjecanjima. 

Nastupima koji se sve češće održavaju u spektakular- 
noj i inovativnoj produkciji, u velikim dvoranama kao 
što su sportske arene, LADO pomiče granice kulturo- 


Pjesmom »Mi jim ne bumo sveću držali“ zaokružen je ovogodišnji nastup 
u splitskom Spaladiumu 


ora a s 
> ije 


jež HR. i: ao PoKde kafi 
avi 1 adi aa 


U Spaladiumu se okupio rekordan broj gledatelja 


KONCERT 


loških i scenskih događanja, predstavljajući izvornost 
hrvatskog folklora na potpuno nov, osuvremenjen 
umjetničko-kreativan način. 

Na impresivnoj pozornici, površine 250 četvornih 
metara, uz vrhunsku scenografiju za koju je bio zadu- 
žen Timotej Šarec, dizajn zvuka koji potpisuje Davorin 
Ilić te atraktivan dizajn svjetla Vesne Kolarec, LADO je 
- pjesmom, plesom, stoljetnim narodnim ruhom, glaz- 
bom i modernom produkcijom — tradicijsku baštinu 
pretvorio u scensku čaroliju. 

»Kao i lani, izvrsna splitska publika svojim je tem- 
peramentom i neskrivenom emotivnošću ponovno 
“nosila* Ansambl LADO. Bio je to doživljaj koji ćemo 
doista dugo pamtiti", rekao je umjetnički voditelj 
Andrija Ivančan. 

I ravnatelj Ansambla LADO Krešimir Dabo bio je 
oduševljen nastupom u Splitu i poticajnim reakcijama 
publike. 

»Osobito nam je drago biti ponovno u Splitu. Inspi- 
rativno je i stimulativno nastupiti pred mnoštvom 
koje otvoreno iskazuje svoje osjećaje. Sinergija između 
posjetitelja i naših umjetnika uvijek je najbolji pokaza- 
telj kvalitete nastupa. Divno je što je toj interakciji pri- 
donio nov program, prvi put izveden u Splitu", rekao 
je Dabo. - 

ODLAZAK U MIROVINU 


Doajeni, hvala vam! 


I u mirovini bit ćete s nama, jer ste svoje golemo znanje, iskustvo i talent 
prenijeli na mlađe naraštaje kojima ostajete trajno nadahnuće. Jasenka 
Blažon, Hrvoje Radić Bubi i Miljenko Piškorić Miljac, hvala vam što ste 
ispisali još jednu svijetlu stranicu povijesti Ansambla LADO! 


snimila PETRA SLOBODNJAK 


ODLAZAK U MIROVINU 


ečni scenski 


plamen Jasenke 


Blažon 


piše VLATKA JANUŠ MAROKOVIĆ 


alo je ljudi imalo sreću raditi 

posao koji zaista voli te u njega 

utkati sve ono po čemu jesmo 
MI ono VAMA znano, kao i ono što je taj 
posao izgradio u nama i ugradio duboko u 
nas. 

Jasenka Blažon pripada tim malobroj- 
nim sretnim ljudima. Iznimna je umjet- 
nica upravo po takvim posebnostima. 

LADO nije bio njezin prvi odabir, ali 
je postao odabir života. Pridružila nam se 
kao apsolventica pedagogije, uspješno je 
diplomirala, a njezinim dolaskom u LADO 
počinje naša priča, pripovijest o Jasenki 
čiji karakter ne poznaje prosječnost i čija 
neiscrpna energija uz vedar osmijeh pre- 
lazi na kolegice i kolege. 

Jasenka je plesačica koja u svakom 
plesu uspijeva otkriti i osjetiti njegov 
karakter i stil, a potom ga tehnički bespri- 
jekorno izvesti na sceni. Uzdignuti plesni 
izraz na umjetničku razinu znači oboga- 
titi ga osobnim doživljajem, proživjeti ga 
i posebnim šarmom prenijeti na publiku. 
Taj recept uspješno je razvijala i nadopu- 
njavala kroz cijelu svoju umjetničku kari- 
jeru, na sceni i iza scene. 

Njezin je vedar duh bio zarazan. Sve 
je počinjalo jutarnjim pozdravom u gar- 
derobi, a nastavljalo se iscrpljujućim, 
ali veseljem prožetim radom u dvorani, 
nakon čega je uslijedilo opuštanje na kraju 


radnoga dana. Sve je to bilo zabavnije i jed- 
nostavnije uz Jasenkine šale. Uvijek spre- 
mna za duhovite dosjetke, i najzahtjevnije 
projekte uspijevala je približiti mogućno- 
sti izvođenja. 

Kad bismo začuli ,,Zar ne bismo mogli?" 
ili ,Mislim da bi trebalo...", znali bismo da 


Jasenka opet ima inspirativne ideje. 

Perfekcionizam u kreativnom izričaju, 
uz dosljednost izvođenja zadanih auten- 
tičnih formi, njezin je imperativ. Koliko 
je truda uloženo i znoja proliveno da se to 
postigne, znaju samo oni koji su te vrijed- 
nosti kadri prepoznati. 

Besprijekorne tvrde ili meke titrice, 
mirne vrtnje, brze vrtnje, drmeši, polke, 
šetana kola i gotovo sve što je otplesala 
nije bilo samo reproduktivno, već svaki 
put iznova proživljeno i iznova kreirano. 

Pamtimo njene izvedbe plesova Val- 
pova, Prigorja, Baranje, Krka, Slavonije, 
Podravine i Međimurja kao najizvođenijih 
koreografija u kojima je svoj karakter poi- 
stovjetila s karakterom žena iz tih regija, 
stvarajući tako na sceni folklornu umjet- 
nost. Dosljedno je slijedila prezentacijski 
stil Ansambla LADO, naslijeđenu baštinu 
prijašnjih naraštaja. 

Među Ladovcima i našom publikom 
uvijek će ostati prepoznatljiv Jasenkin žar, 
vrckavost i nesebično scensko izgaranje za 
ansambl koji je moćan kao cjelina upravo 
zbog takvih pojedinaca izraslih iz njega 
samoga. 

Zbog svega toga sigurna sam da Ti, 
Jasenka, nisi odabrala ovaj posao - on je 
odabrao Tebe! 

Hvala ti, Malik, na svim scenskim iskri- 
cama koje smo zajedno dijelile. 

ODLAZAK U MIROVINU 


Vječiti uzor mlađim 
naraštajima 


Nakon 38 godina predanog rada od Ansambla LADO oprašta se Hrvoje Radić Bubi, 
svestrani umjetnik koji je kao solist svojim plesačkim i pjevačkim umijećem nadahnuo 
mnoge mlađe kolege. Odlazi ponosan, sretan, ispunjen i ostvaren, a na rastanku mu 


poručujemo: Bravo, Bubi! 


piše DUBRAVKO RADIĆ 

udi katkad vole reći da godine 

nisu važne. Dodao bih ovom pri- 

godom: ne uvijek i ne sada! Jer 
ovo su dani kad se od nas oprašta 
izniman čovjek i umjetnik Hrvoje Radić. 
Stoga nitko od nas Ladovaca, pa ni naš 
Hrvoje, nikad ne bi olako prihvatio takvu 
ishitrenu izreku. 

Bez iskrene i tople zahvale publici mi 
plesači ne bismo bili to što jesmo. Publika 
zajedno s nama dijeli trenutke ljubavi, 
napora, radosti i ponosa kojima nas nadah- 
njuje najdraža domovina Hrvatska. Pri 
spomenu imena LADO, uvijek se misli na 
isto — kulturnu tradiciju koja se u našim 
pjesmama, plesovima i nošnjama predstav- 
lja kao dojmljiv prikaz nacionalne povi- 
jesti, sadašnjosti i budućnosti, svjedočeći 
o postojanju i trajanju. No, ovih je dana — 
odlaskom Hrvoja Radića u zasluženu miro- 
vinu - ipak nešto drukčije. Na trenutak 
zastajemo i prisjećamo se. 

Godine utkane u naš rad, prijateljstvo, 
napore i postignuća, godine u kojima je 
Hrvoje umjetnosti i publici darovao najbolji 
dio sebe, neizbrisivo su zapisane u vremenu. 
Taj je zapis satkan od riječi kojima se opisuje 
prijatelj, umjetnik, kreativac i čovjek koja 
iza sebe ostavlja duboke tragove. 

Što uopće reći o tako svestranom 
čovjeku, a da se ne propusti nešto važno? 

Hrvoje je dugogodišnji plesač/pjevač 
solist Ansambla LADO koji se ovogodiš- 
njim antologijskim plesnim koncertima, 
održanima pred razdraganom publikom 17. 
studenoga u Hrvatskom narodnom kazali- 

štu u Zagrebu i 26. studenoga u Koncertnoj 
dvorani Vatroslava Lisinskog, oprostio od 
profesionalnog djelovanja, započetog 1979. 
godine. Potrajalo je punih 38 izazovnih 
umjetničkih godina, sretnih i kreativnih. 

Hrvoje je među malobrojnim privilegi- 
ranih ljudima koji su radili iznimno voljen 
posao. Ansambl LADO bio je dio njegova 
života, neupitna i iskrena ljubav koja će 
zauvijek ostati u njegovu srcu. 

S daskama koje život znače oprašta se 
ponosan, sretan, ispunjen i ostvaren. Jer 
Hrvoje je plesač, pjevač, umjetnik, plesni 
partner, snimatelj, podrška, oslonac, prija- 
telj, bratić, suputnik i pripadnik naraštaja 
sretnih Ladovaca, i počašćenih što su učili i 
radili s velikanima hrvatskog folklora. 


Osebujnom plesnom i plesačkom osob- 
nošću pridonosio je uvjerljivosti izvedbi 
plesnih koreografija. ,,Starisplitski plesovi“, 
»Tanac po susacku*, , Moreška“, Baranjska 
žetva“, Slavonske kraljice", ,Ladarke", 
»Slavonska kola“, ,Podravski svati", ,,Ple- 
sovi otoka Brača“, Plesovi starog Trogira“, 
»Primoštensko kolo“, ,Dalmatinsko kolo“, 
»Poskočica — Linđo“, ,Divojku za ruku, 
rumenu jabuku“ (Neum), ,Katarina zlata 
hći", Vrličko kolo“, ,Lički plesovi“ i ,Pri- 
gorski plesovi“ samo su dio njegova plod- 
nog plesačkog opusa. 

Hrvoje je cijelim svojim bićem ladovski 
radio i živio životom Ansambla. 

Zbog svoje iskrenosti, ljudskosti i 
dobrote, životnog i profesionalnog entu- 
zijazma, neiscrpne energije i uključivanja 
u sve stvaralačke pore Ansambla LADO, 
postao je, jesti ostat će jedan od najomilje- 
nijih uzora mlađim naraštajima. 

Hrvoje je jednako uspješno povezivao 
svoj umjetnički rad sa svim područjima 
u kojima je pridonosio napretku djelova- 
nja i boljitku Ansambla. Kao dugogodiš- 
nji sindikalni povjerenik i član Upravnog 
vijeća, bio je čovjek od povjerenja i borac 
za dobrobit i budućnost Ansambla LADO. 

Iako se oprašta od nas, ostaje s nama 
jer je svojom kreativnošću i čovječnošću 
postao svjetionik na profesionalnom putu 
novih mladih zaljubljenika u nepresušno 
bogatstvo naše kulturne baštine, stjego- 
noša i promicatelj spoznaje o značenju 
nacionalnog identiteta. 

A svima nama trebaju svjetionici, složit 
ćete se. I stoga, što drugo reći nego: ,Ma 
bravo, Bubi!" - 


piše JASENKA BLAŽON 


esto nas pitaju kako se postaje 

članom Ansambla LADO ili La- 

dovcem, kako mi to volimo kolo- 
kvijalno reći. Iako različiti, odgovori su ipak 
donekle slični... 

»Plesao/la sam od malih nogu u folklor- 
nom društvu, u školi, rodio/la sam se u 
obitelji koja se posvetila folkloru." Ili pak: 
»Odlučili smo se prijaviti na audiciju u 
LADO: slučajno, na nagovor obitelji ili pri- 
jatelja, planirano, odmah nakon završetka 
srednje škole, rjeđe fakulteta." 

To se najčešće dogodi do 25. godine 
života. 

Ipak, postoje iznimke. Jedna od njih je 
Miljenko Piškorić Miljac, kako ga od milja 
zovemo. Kao dijete završio je osnovnu glaz- 
benu školu, instrument gitara, i strastveno 
se želio baviti glazbom. No, to se nije sma- 
tralo perspektivnim izborom budućeg 
zanimanja pa je završio tehničku školu i 
zaposlio se u dobrostojećoj tvrtki. 

Svoju nepresušnu ljubav prema glazbi i 
plesu nadomjestio je članstvom u KUD-u 
Vilim Galjer, a potom i u FA Joža Vlahović. 
Uživao je u svom amaterskom angažmanu 
u folklornim ansamblima u kojima je ple- 
sao, pjevao, putovao, otkrivao — sve do tre- 
nutka kad je i sam bio otkriven". 

U folkloru uvijek nedostaje muških 
plesača, često se kaže kako ,nošnje vape 
za muškarcima “po stasu i glasu'". Tadašnji 
umjetnički direktor Lada Hanibal Dun- 
dović i njegov asistent Ivan Ivančan redo- 
vito su pratili amatersku folklornu scenu 
i tragali za talentima, pa su tako zapazili i 
Miljenka Piškorića. Pozvan je na audiciju 


u Ansambl LADO i nakon što je uspješno 
prošao, njegova životna putanja krenula je 
novim smjerom. Napušta dotadašnji posao, 
sluša glas svoga srca i odlučuje zaploviti 
umjetničkim vodama. 

Nije jednostavno postati Ladovcem, 
dobro plesati, pjevati i izgledati na sceni, 
naporno raditi, održavati tjelesnu sprem- 
nost, suživjeti se s nošnjama i šminkom, 
izdržati naporna putovanja, a pritom još - 
posreći li se - zasnovati obitelj i imati djecu. 

Miljcu je sve to uspjelo. Pa i više od toga. 

Miljenkovo tkanje 
umjetničke karijere 


Od aktivnog scenskog nastupanja oprostio se Miljenko Piškorić Miljac, kako smo ga od 
milja zvali. Svestrani umjetnik, strastveno posvećen plesu, glazbi i karakternim ulogama, 
odlaskom u mirovinu nastavlja tkati svoj umjetnički san. Doslovce: na tkalačkome stanu! 


Njegova umjetnička svestranost nadah- 
njuje i druge izvođače. Krase ga odvažnost i 
ljepota pjevačkih uloga, lakoća, prirodnost 
i sloboda plesnih te glumačka kreativnost. 

Na sceni jednostavno privlači i domi- 
nira, uvijek smjerom i istančanim ukusom 
u karakternim ulogama. 

Bio je capo di ballo ,,Tovareće mužike" 
i »Krčkog tanca*, otac u ,Turopoljskim 
mladečkima“, zastavničar u ,,Podravskim 
svatima“, starješina u ,,Baranjskoj žetvi“, 
titravi solist u ,Baranjskim plesovima“, 
Crni kralj u ,Moreški". Nadahnutim i origi- 
nalnim interpretacijama oživio je i mnoš- 
tvo bezimenih narodnih likova. 

Osim toga, Miljac je bio iznimno vrije- 
dan, odgovoran i dobronamjeran kolega 
koji je u našoj radnoj svakodnevici, kao 
vječno zaigrani zabavljač, izazivao salve 
smijeha. 

Radovala su mu se i brojna djeca članova 
Ansambla LADO na priredbama Djeda 
Mraza u organizaciji naših dragih entuzija- 
sta - slakoćom se pretvarao u zlu vješticu, 
mađioničara, čarobnjaka, kameleona... 

Odlaskom u mirovinu Miljac nastavlja 
tkati svoj umjetnički san. Doslovce! Već 
više od 20 godina tka i podučava na tkalač- 
kome stanu. Vjerojatno će mu dani u miro- 
vini biti prekratki za sve ono što još želi i 
namjerava raditi. 

LADO i naša vjerna publika uživali su s 
Miljcem, a Miljac je volio LADO i uživao u 
onome što izvodi na sceni i kako ga doživ- 
ljava publika. Vrijeme je za nova lica i nove 
scenske pripovjedače u, vjerujem, uvijek 
istoj ladovskoj priči. - 

ŠKOLA ŠMINKANJA 


odstvo Ansambla LADO odlučilo je 

iznenaditi nas i ponuditi nam izni- 

mno korisnu trodnevnu ,školu 
šminkanja*. Sredinom siječnja školu je 
održao Saša Joković, jedan od najpozna- 
tijih vizažista u Hrvatskoj. U ruke tog 
make-up artista s punim se povjerenjem 
predaju naše najveće estradne zvijezde, 
pa smo se i mi Ladovke s veseljem prepu- 
stile njegovu umijeću pripreme naših lica 
za scenske nastupe. Muški dio ansambla, 
očekivano, bio je nešto rezerviraniji (!). 


S Jokovićem i njegovim asistentom Mar- 
kom Tolićem družili smo se prva tri dana 
nove sezone. Objašnjavali su nam i na kon- 
kretnim primjerima pokazivali osnove 
dobrog make-upa. Mnoge vizažističke 
»trikove* već smo poznavale. Naime, kad 
mlade kolegice dođu u LADO, starije ih 
»uzmu pod svoje" i podučavaju tzv. ladov- 
skom načinu šminkanja. Tako se umi- 

jeće šminkanja prenosilo s generacije na 
generaciju. U početku se svi u tome baš 
ne snalaze najbolje, što je izazivalo salve 
smijeha i potoke suza. Mlađe su kolegice 
katkad - nakon prvih pokušaja šminka- 
nja - izgledale kao rakuni ili neke slične 
životinje. 

S godinama iskustva svaka od nas 
otkrije neki svoj način da proces šminka- 
nja traje što kraće, a da na sceni izgleda 
dobro i efektno. Ipak, trebao nam je pro- 
fesionalac koji će nam ukazati na ono 
u čemu griješimo i podučiti nas kako 
postići najbolji rezultat u šminkanju. Jer, 
moramo sebi priznati, svaka od nas želi da 
to bude najbolje. 


IJA I SAVJET 
Kako pravilno nanijeti korektor i puder? 
Koja nijansa najbolje odgovara mojoj puti? 
Kako se pravilno nanosi rumenilo i kako 
savršeno oblikovati obrve? Kako sjenilom 
istaknuti oči i besprijekorno nanijeti tuš? 


Lice je scenska slika 


Svaka od nas imala je barem jedno 
pitanje i zatražila je od vizažista barem 
jedan savjet. 

Saša je strpljivo odgovarao na sva naša 
pitanja i rado pokazivao korisne trikove, a 
sada je pred nama zadaća da novostečeno 
znanje pokušamo primijeniti na svojim 
licima. U tome već i uspijevamo. 

Tečaj je obilježio izraz BLENDANJE 
(stapanje boja na prijelazima npr. lica i 
vrata, oči i lica) koji će trajno ostati važan 
dio našeg make-up rječnika. Saši dugu- 
jemo zahvalu za nova znanja, ugodno 
druženje i proširenje svojeg make-up 
vokabulara. 


a. 1 


»Bilo mi je jako lijepo i ugodno 
upoznati članove Ansambla 
LADO. Vi ste jedna velika 
kreativna obitelj. Radili smo 
scenski make-up na moderan 
način. Make-up za televiziju 
iscenu je izražajniji od 
svakodnevnog i obavezno 
uključuje umjetne trepavice. 
Veselim se ponovnom susretu." 


DISKOGRAFIJA 


Novi dvostruki 


piše LIVIJA ZGURIĆ snimila PETRA SLOBODNJAK 


ve se godine pripremao album 
»LADO Electro 2.0 Memorabi- 
lium" koji će biti objavljen počet- 
kom 2018. godine. Dvojac HR Electro, koji 
tvore dugogodišnji plesač/pjevač Ansamb- 
la LADO Boris Harfman i Hrvoje Crnić 
Boxer, prikupili su dovoljnu količinu res- 
pektabilnog materijala za pripremu dvo- 
strukog nosača zvuka. 
lako su autori obrađivali pjesme s 
repertoara Ansambla LADO ili se inspiri- 
rali dijelovima nekih koreografija, kao što 
je bio slučaj i s prvim albumom ,LADO 
Electro", ,LADO Electro 2.0 Memora- 
bilium" sadrži više solističkih i zborskih 
vokala Lada, a manje tradicijskih instru- 
menata. 


— 


IE 


nosač zvuka 


l h 
2.0 — dvostruki nosač zvuka i 
svojevrsna nadogradnja prethodne 
verzije CD-a objavljenog 2003. 
godine. 

Memorabilium — mjesto na kojem 
su vrijedne stvari sačuvane od 
zaborava. 


Odmak od Ladova zvuka na koji smo 
naviknuti i njegova suvremena interpre- 
tacija oduševio je umjetničkog voditelja 
Ansambla Andriju Ivančana koji je i prije 
izlaska albuma pjesmu ,Ljeljo" iskori- 
stio za najavu cijele plesne sezone 2017. 
godine. 


Fotografiranje za knjižicu albuma 
obavljeno je u studiju Katran 


U studiju Zlatka Žugčića snimljeni su 
neki od vokala za novi CD pod ravnanjem 
Ladova maestra Dražena Kurilovčana 

SJEĆANJA 


Vuprem oči vu 
to nebo visoko 


piše ALAN KANSKI 
snimke IVO PERVAN, STUDIO M 


e lijepe kolovoške nedjelje stihovi 

Lizine najomiljenije pjesme ,Dok 

sam snočka išla dimo..." tiho i sve- 
čano odzvanjali su Donjom Dubravom. 
No, nešto je nedostajalo. Drugi su je pje- 
vali, a mi ostali stajali smo u tišini ispod 
»tog neba visokog"... Njezin glas je zau- 
vijek utihnuo... ,Hmrlji so Teta Ljiza...", 
drhtavim glasom javila mi je Božica Kivač, 
njezina najbolja prijateljica. Misli su mi 

odlutale na trenutke provedene s njom, 
u njezinoj toploj kuhinjici, gdje je uvijek 
s veseljem i gostoprimstvom dočekivala 
svoje goste, spremajući im razne domaće 
delicije i nudeći ih konjakom za koji je 
uvijek tvrdila da ,otpira grlo kaj bi se lakše 
popevalo". 


IECJ AD NA! 
Elizabeta Toplek rođena je 1924. u Donjoj 
Dubravi, u kojoj je provela cijeli svoj život, 
radeći kao kuharica u školskoj kuhinji, 
gdje su je djeca zvala ,,Teta Liza“. Njezin 
čudesan talent, glas i neponovljiva inter- 


pretacija međimurskih narodnih pjesama 
začas se pročula nadaleko, iako je pravu 
slavu dosegnula tek u poznijim godi- 
nama, snimajući s Cinkušima i drugima 
albume etno žanra. Međimursku pjesmu 
pronijela je u svijet s KUD-om Seljačka 
sloga iz Donje Dubrave. Ni u poznim godi- 
nama nije joj bilo teško putovati, čak i na 
nastupe u Švedsku. 

Ideja o suradnji s Ansamblom LADO 
začeta je početkom ovog stoljeća, kad 
su Liza i Orkestar 2004. godine zajedno 
nastupili u kazalištu Komedija u Zagrebu 
na festivalu NEBO, izvodeći dvije međi- 
murske pjesme ,Kak je teško našu ljubav 
tajiti" i ,V julijušu v Dobravi proščenje“ 
u obradi Bože Potočnika. Prošlo je još 
dosta vremena do objavljivanja albuma 
»Teta Liza i LADO" u studenome 2007. 
godine, snimljenog u suradnji s HRT-om. 
Na albumu su zastupljene pjesme prema 
odabiru izvođačice Lize, tadašnjeg umjet- 
ničkog voditelja Ive Ivančana i mene kao 
autora obrada. U 16 pjesama korištena su 
gudačka tradicijska glazbala - violine, kon- 
trabas te cimbal i limeni puhaći orkestar, u 
Međimurju popularno zvan bandisti. 


\€ A o 
Album ,Teta Liza i LADO" osvojio je 2008. 
diskografsku nagradu Porin u tri katego- 
rije: najbolji folklorni album, najbolja fol- 
klorna pjesma ,Primem pero v svojo ruko 


Teta Liza je dala poseban pečat izvedbama 
Orkestra Ansambla LADO 


desno? najbolja izvedba folklorne pjesme 
»Ribica mi plava“. Još dva Porina osvojila je 
albumom ,Teta Liza i Tonček*, u suradnji 
s prof. Antunom Horvatom 2009. godine, 
što dovoljno govori o Lizi kao najboljoj 
autentičnoj  promotorici međimurske 
narodne pjesme, koja je kao izvorna pjeva- 
čica nadahnula mnoge naraštaje pjevača i 
pjevačica u prenošenju i čuvanju tradicij- 
ske međimurske glazbe. Na javnim nastu- 
pima često je isticala važnost prenošenja 
međimurske pjesme na mlađe naraštaje. 


'ES] l 

U Teatru ITD u Zagrebu, pod nazivom 
»Vuprem oči vu to NEBO visoko*, 4. stu- 
denoga 2017. održan je festival NEBO, 
posvećen Lizi. Na festivalu su bili mnogi 
njezini kolege glazbenici i poštovatelji, 
među njima i članovi Ansambla LADO. 
Dvije mlade pjevačice, Kristina Opačić 
Vrućina i Mateja Kovačević, u pratnji cim- 
bala, otpjevale su ,Primem pero v svojo 
ruko desno“ i ,Nega sonca, nit meseca", 
elegično i svečano odajući počast našem 
velikom uzoru, našoj Lizi. Mi u Ansamblu 
LADO uvijek ćemo se tete Lize sjećati s 


veseljem u srcu, počašćeni i ponosni što 
je bila dio našeg umjetničkog stvaralaštva. 

»Trdi međimurski, to je našjezik! Međi- 
murska, to je naša pesma! Lepa, tožna, 
najlepša na celom svetu..." To je bio njezin 
jezik, njezin skromni dom i siromašno dje- 
tinjstvo, njezin cijeli život opjevan u pje- 
smi, Međimurje u srcu i svakoj izrečenoj 
riječi. - 


Suradnjom Ladova Orkestra i Tete Lize 
nastao je album koji je 2008. godine 
osvojio tri diskografske nagrade Porin 

Ivana Vrdoljak Vanna 
pjevačica 


Ljubav prenesena na sina 


LADO je podrijetlom iz Podravine, baš kao i ja. Jošu mom najranijem djetinjstvu s tom su me činjenicom 
upoznali moji roditelji. Od tada traje moja ljubav prema tom čudesnom ansamblu koji mi je kao nitko 
drugi usadio ljubav prema tradiciji i poštivanju naše glazbene i plesne baštine. Generacije prije nas, 

baš kao i mi danas, pjesmom i plesom slavile su život u trenucima veselja i izražavale tugu kad ih život 
nije mazio. Godinama svjedočimo kolika je LADO svjetska atrakcija, koja cijelom svijetu predstavlja 
hrvatsku tradicijski glazbu i ples. Kad god sam u prilici, odem na Ladove koncerte, a na posljednji sam - u 
Koncertnoj dvorani Vatroslava Lisinskog - povela svog dvadesetogodišnjeg sina, studenta povijesti, koji 
je - oduševljen - mobitelom bilježio dijelove njihova veličanstvenog nastupa. Bila sam sretna zbog toga: 
ljubav prema ansamblu LADO uspjela sam prenijeti na svog sina i na to sam iznimno ponosna. Živjeli, 
dragi moji, i neka nas još dugo veselite i prezentirate svijetu! — 


Mila Elegović 


glumica 


Kolektivna duša 
svih Hrvata 


Volim LADO jer čuva tajnu postanka mog naroda. Čuva moj korijen, moje pretke, čuva kolektivnu 

dušu svih Hrvata, priča priču tko smo i krije u sebi tajnu i izvorište postanka. Volim LADO jer njeguje 
izvrsnost, rad, red, disciplinu i radost. Volim LADO jer je uvijek na izvođački savršenoj razini i nikad, ama 
baš nikad, ne pristaje na osrednjost. Volim LADO jer u meni pobuđuje radost zbog toga što ga imamo. 
Neizrecivo sam ponosna na LADO. > 


Jelena Radan 
pjevačica 


Zenska snaga, 
zajedništvo 1 krik 


Drago mi je što mi je pružena prilika da kažem riječ-dvije o Ansamblu LADO, ali to mogu samo iz 
perspektive nekoga tko bi tek volio surađivati s Ladaricama, i to tako da u jednoj pjesmi u nastajanju 
sjedinimo dva različita svijeta, dva različita pristupa. Možda ćete se pitati zašto? Jer mi je potrebna 
ženska snaga, zajedništvo i krik. U današnje doba, kad je sve tako potrošno i brzo isklizne iz ruku, biti 
svjedok nečega što traje doista je rijetko i lijepo, vrijedno svakog poštovanja. Ne bih se usudila reći da 
jako dobro poznajem djelovanje Ansambla LADO i Ladarica. Znam ono što je općepoznato: da su čuvari 
baštine hrvatske pjesme - hrvatskih napjeva, etno baštine ovog podneblja. To je ono što poštujemo, što 
ostaje i za čime kad-tad posežemo, neovisno o svojim glazbenim usmjerenjima i opredjeljenjima. 
Voljela bih stoga surađivati, jer privrženost glazbi ne samo što je trajni izazov u traganju za novim 
mogućnostima, nego i prilika za sinergijsko otkrivanje nepoznatih glazbenih svjetova. — 


Kolinda Grabar Kitarović 
predsjednica Republike Hrvatske 


Album naše 
povijesti 

1 čuvar 
identiteta 


Predsjednica Republike Hrvatske s Ivicom Lovrićem, 
pročelnikom Gradskog ureda za obrazovanje, 
kulturu i sport, i Krešimirom Dabom, ravnateljem 
Ansambla LADO 


Potkraj svake godine, kako se bliži blagdansko 
vrijeme, u meni se iznova bude sjećanja 

na božićne običaje, pjesme, okuse i mirise 
grobničkog kraja, na doba godine koje posebno 
volimo. 

Zajedničko pjevanje starih hrvatskih 
božićnih pjesama, izrada tradicionalnih 
ukrasa, ukrašavanje kuća onako kako su to 
činili i naši stari, dio su uspomena koje želimo 
sačuvati u sjećanju i prenijeti u svoje domove 
i obitelji. 

To su trenuci koji nas vraćaju u doba kad 
je čovjek pratio ritam prirode, kada je za 
izradu jedne nošnje trebalo cijelo vrijeme 
djevojaštva, kada je zajednička pjesma pratila 
svetkovine, a vrijeme se mjerilo danima 
između blagdana. 

Takve trenutke osjetim na svakom 
koncertu Ansambla LADO, čije nastupe 
pratim dugi niz godina i koji me svaki put 
oduševe svojom profesionalnošću i žarom 
svojih nastupa. 

LADO je naša veza s vremenom koje 
prolazi. ,Ispod duba stoljetnoga", naša 
pozivnica za upoznavanje tradicije i kulture, 
naša dragocjena riznica baštine, koja nam 
se u svom bogatstvu otvara na koncertima, 
iznenađujući nas novim pjesmama ili 
koreografijama. 

LADO je album naše povijesti i čuvar našeg 
identiteta u budućnosti - i zbog toga volim 
LADO! - 

Dora Ruždjak Podolski 


redateljica 


Toplina sjećanja 
u adventsko doba 


Ansambl LADO upoznala sam - čini mi se - u 
3. razredu osnovne škole. Dakako da sam 
za LADO čulai prije, spominjali su ga moji 
roditelji i mama moje najbolje prijateljice 
Morane, koja je čak neko vrijeme bila članica 
Ansambla. Kako sam odrasla bez televizora u 
kući (to je bila odgojna mjera mog oca Marka, 
odnosno, njegov životni stil koji se pretvorio 
u prigodnu odgojnu mjeru), nisam imala 
prilike vidjeti i pobliže saznati čime se LADO 
bavi. Stoga su moje asocijacije bile vezane 
uz narodne nošnje, dukate (neka davna 
slika iskonstruirana prema pričama moje 
bake Slavonke), zagorske šešire, šestinski 
kišobran, mandolinu bake Dalmatinke. Sve 
poprilično zamagljeno i nestrukturirano. 

Dobri običaj tadašnjeg školstva bili su 
organizirani posjeti kulturnim događanjima. 
Jedna je od tih inicijativa, srećom, bila i posjet 
Ladu. Teško da bih taj trenutak dočekala s 
roditeljima, kulturnim djelatnicima, kojima 
je kulture i umjetnosti bilo navrh glave. 

I tako se dogodio taj posjet znamenitoj 
instituciji u zgradi od opeke, zgradi koja 
će me zauvijek obilježiti. Naslonjena na 
Akademiju dramske umjetnosti, na kojoj 
sam stekla diplomu i na kojoj danas predajem 
glumu, krojačke radionice HNK, baletnu 
dvoranu, kazališne arhive i tko zna koje 
sve tajnovite kutke koji obilježavaju moju 
profesiju, institucija imenom LADO otvorila 
mi je svoja vrata za cijeli život. I doista, 
pamtim plesače i muzikaše, pjevače i okrajke 


suknji pri vrtnji, podsuknje koje se nadimaju, 
bajsove koji brenče i brundaju, susačke kapice 
(ili su to krčke?) i magičnu vrtnju ,Vrličkog 
kola“. 

Vizualni sam tip, to je očito, sjećam se 
detalja koji su potom, s vremenom, prerasli 
u poluamatersko proučavanje etnologije, 
iznimno važne za moj posao. 

Dvorana Lada za mene je jedna od 
najljepših u Zagrebu - istovremeno intimna 
i dovoljno prostrana za čaroliju koja priziva 
sve blago i bogatstvo koje naša mala zemlja 
pomno čuva. 

I danas mi je fascinantna raznolikost 
običaja, plesova i napjeva koji poput 
višedimenzionalnog otiska odražavaju tlo na 
kojem su nastali. 

Međimurskim običajima i napjevima 
posvetila sam se u ,,Črnoj mati zemli*, a 
fenomene poput zvončara i ojkanja voljela 
bih dodatno istražiti i uklopiti u neku svoju 
predstavu. I slavonskih Lelji. One su možda i 
najzačudnije. 

Ljubav kojom LADO pronosi ljepotu 
hrvatske tradicije, iskonska povezanost s 
običajima, ljudima i krajolikom, vrhunski 
profesionalizam i posvećenost ansambla koji 
krasi svaku izvedbu i s kojim sam upoznata iz 
prve ruke (režirala sam svečanost pristupanja 
Republike Hrvatske Europskoj uniji, u kojoj 
se LADO zaista istaknuo), sve su to odlike 
zbog kojih mogu reći: hvala, LADO, hvala što 
te imamo. < 


ZAGREB 


CAPITAL OF CROATIA 


Bona 

... where Central European charm 
meets Mediterranean lifestyle 

Grad Zagreb 


PLESAČI PJEVAČI ANSAMBLA LADO 

Plesači pjevači prvaci: Dijana Banek, 
Tamara Horvat, Dubravko Radić, 

Bojan Kavedžija 

Plesači pjevači solisti: Jasenka Blažon, 
Zrinka Bogat-Malus, Nataša Gluić, 
Vlatka Hlišć, Adrijana Mamula, 

Irena Matica, Petra Matutinović, 

Iva Sekula, Sandra Sekula, Helena Štrbac, 
Željko Kveštak, Nenad Malić, Dejan 
Pilatuš, Miljenko Piškorić, 

Hrvoje Radić, Goran Sekula, 

Alen Šušković, Goran Vašarević 

Plesači pjevači srednje uloge: 
Snježana Hulina, Kristina Opačić Vrućina, 
Iva Piler, Ivana Prokop, 

Ana Spišić, Pavo Begovac, Matej Gluščić, 
Boris Harfman, Igor Horvat, 

Dražen Zovko 

Plesači pjevači: Anita Huđek, 

Doroteja Juratović, Klara Kašnar, 

Mateja Kovačević, Maja Putak, 

Antun Leinveber, Filip Lončarić, 

Filip Martinić 


GLAZBENICI ANSAMBLA LADO: 
Glazbenici solisti: Saša Dostičić, 
Goran Hlebec, Mladen Kosovec, Željko 
Kravarščan, Josip Križanić, Željko 
Lukačin, Dalibor Paurić, Branimir 
Ranogajec, Stjepan Večković 
Glazbenici voditelji dionica: 

Igor Barić, Marko First, Branimir Grđan, 
Mario Hajsok, Mladen Trčak 


Ansambl narodnih plesova i pjesama Hrvatske 
Trg maršala Tita 6a, 10000 Zagreb 

Tel. +385 14828 472, 4828 473 

Fax +385 1 4828 474 

e-mail: ladoQlado.hr 

web: www.lado.hr 


RAVNATELJ: Krešimir Dabo 
UMJETNIČKI VODITELJ: Andrija Ivančan 


DIRIGENT - GLAZBENI VODITELJ: Dražen Kurilovčan 
PLESNI VODITELJ: Alen Šušković 

VODITELJ ORKESTRA: Alan Kanski 

KOREPETITOR: Antun Kottek 


VIŠI STRUČNI SAVJETNIK ZA ORGANIZACIJU DOGAĐAJA U 
HRVATSKOJ: Nikola Obad 

VIŠI STRUČNI SAVJETNIK ZA MEĐUNARODNE ODNOSE: 
Nevenka Adria Weissmann 

VIŠI STRUČNI SAVJETNIK ZA ODNOSE S JAVNOŠĆU I 
MARKETING: Livija Zgurić 

VIŠI STRUČNI SAVJETNIK ZA PRAVNE POSLOVE: 

Ileana Jurin Bakotić 

RUKOVODITELJ ODSJEKA SLUŽBE RAČUNOVODSTVA: 
Sanja Rogošić 

VODITELJ MATERIJALNE IMOVINE I BLAGAJNE: 

Sanja Čapalija 

VODITELJ LIKVIDATURE I OBRAČUNA PLAĆA: 

Sanjica Kučko 

VODITELJ ODSJEKA ADMINISTRATIVNIH I KADROVSKIH 
POSLOVA: Željka Hadžić 


VODITELJ TEHNIKE: Tomislav Štrok 
TEHNIČAR-TON MAJSTOR: Matija Auker 
VODITELJ ODSJEKA NABAVE I ODRŽAVANJA: Ivan Đuričić 


VODITELJICA FUNDUSA I RADIONICE NOŠNJI: 
Vesna Kurilovčan 


GARDEROBIJERKA - KROJAČICA: Miljenka Lenđel 


SPREMAČICE: Helena Pali, Ana Tipura 


